Subota, 29/06 - Fudbal, Međunarodni, Kup Amerike\n29/06Kolumbija vs Čile1X2tip: 1\nTreći četvrtfinali par je verovatno i najzvučniji pošto se sastaju dve izuzetno kvalitetne reprezentacije. U pitanju su Kolumbija i Čile a njihov meč je na programu u jedan sat iza ponoći.\nKolumbija je jedina reprezentacija koja je grupnu fazu završila sa maksimalnim učinkom pošto su upisali sve tri pobede. Samim tim im to daje nadu da mogu do samog kraja turnira, ali to neće biti nimalo lak zadatak pošto ih očekuje duel sa Čileom koji je i poslednji osvajač ovog turnira. Ono što je takođe jako bitno je da Kolumbija uspela da sačuva svoju mrežu na sva tri meča u grupi, ali i pre toga na dva prijateljska susreta, pa je ovo još jedan od pokazatelja da ova reprezentacija igra zaista fantastično u poslednje vreme.\nPoput Kolumbije, i Čile je plasman u nokaut fazu obezbedio pre poslednjeg kola, pa su mogli rasterećeno da igraju taj meč sa Urugvajom, koji su ruku na srce izgubili i ostali bez prvog mesta u grupi. Zbog toga će imati težeg rivala u četvrtfinalu, ali sigurno je da se neće predati pre početka meča. Svoju najbolju partiju je Čile pružio u prvom kolu kada su deklasirali Japan sa 4:0, i praktično već posle te pobede bili nadomak plasmana u nokaut fazu. U drugom kolu su savladali i Ekvador, a u oba meča je blistao Aleksis Sančez koji je u sjajnoj formi i predstavlja udarnu iglu ove reprezentacije.\nKolumbija blista u poslednje vreme, i na pet vezanih susreta nisu primili gol što je podatak za svaku pohvalu. Što se tiče Čilea, u poslednjem meču grupne faze protiv Urugvaja su se videle sve slabosti ove reprezentacije. Na papiru je ipak Kolumbija dosta bolja ekipa pa vam zbog toga hrabro preporučujemo da odigrate 1 koji kladionica Bet365 plaća sa kvotom 2.20.


VUČIĆ O KOSOVSKOM PITANJU: Ostaće zapisano u istoriji šta sam govorio, šta smo mogli da imamo, a šta smo prokockali!\nPredsednik Srbije je izjavio da smo daleko od bilo kakvog sporazuma\nObjavljeno: 02.09.2018. 16:39h\nPredsednik Srbije Aleksandar Vučić rekao je danas da će biti veoma teško da se dođe do sporazuma o Kosovu i Metohiji, ali da mu je veoma važno da ostane zapisano šta smo mogli da imamo i šta smo prokockali, kao bezbroj puta do sada.\n- Sasvim je jasno da smo veoma daleko od bilo kakvog sporazuma i da će ga teško biti. Ali, strašno je važno šta sam govorio i šta ću govoriti, jer će to ući u istoriju, jer će se znati šta smo mogli da imamo i šta smo prokockali kao bezbroj puta do sada. Važno je da ostane za istoriju zabeleženo - podvukao je on i naglasio da njegovi kritičari smatraju da je Kosovo celo nezavisno.\n- Svi oni smatraju da je Kosovo celo nezavisno. Ne misle oni da su to granice Srbije, već smatraju da se radi o granicama nezavisne države Kosovo. Smatraju i žele da Srbija ne dobije ništa na Kosovu i da bi bio zločin da Srbija nešto dobije - objasnio je on.\nVučić je naglasio da oni neće reći, kao ni pojedina sveštena lica, koje su to granice Kosova.\n- Možete da uzmete čekić i lupate do mile volje, da ih budite do zore, da mučite - ne bi rekli da je Kosovo Srbija ni za živu glavu. Oni kažu Kosovo je celovito i nezavisno - rekao je on i dodsao da su za njih neprijatelji svi koji bi, kao i on, da sačuvaju nešto za Srbiju.\nNjega je, kaže, baš briga šta pričaju, a opoziciji i kritičarima je poručio da treba da pročitaju Briselski sporazum, koji se sastoji samo od jedne strane.\nSLOBA JE TO HTEO TOPOVIMA DA RUŠI! NIJE POENTA DA NEKO IZGUBI ŽIVOT: Vučić u Grdelici gde se srušio potporni zid!\nJeremić i Obradović imaju gore stavove prema BiH od Vučića!\n- Kada već o tome pričaju, u Briselskom sporazumu smo izbegli podršku ulasku Kosova u UN, a izbegli smo i podvalu da regionalna policija za Sever bude sačinjena na osnovu ''komunističkog okruga'', zbog čega bi Albanci imali 70 odsto policajca, a mi samo 30, a danas imamo 98 odsto policajaca na severu - objasnio je on.\nVučić je kazao da su oni ti koji su postavili granice Srba i Srba na Jarinju i Brnjaku, hapsili one koji su spaljivali te granice, lovili ih po celoj Srbiji da bi pokazali kako niko njima ne sme da se suprostavi u donošneju takvih odluka. Zatim su išli sa presudom Međunarodnog suda prave i dali legitimitet nezavisnom Kosovu.\nDanas, kako kaže, njima smeta što bi neko da kaže "mi smo protiv granica na Jarinju i Brnjaku".\n- Ne mislimo da postoje granice između Srba i Srbije. Pustite da vratimo, barem nešto da dobijemo. Oni hoćeće po svaku cenu da izbegnu da Srbija dobije nešto - naglasio je on.\nUpitan da li će se, ako se ne postigne rešenje u dijalogu, Srbija vratiti u 90-te, Vučić je kazao da se nećemo vratiti u 90-te, iako bi neki da nas vrate u mnogo strašniju eru kriminala, kakve su bile 2000-te.\nVučić: Most na Adi je "model za pljačku"\nPredsednik Srbije Aleksandar Vučić izjavio je danas da je most na Adi, u Beogradu, model za pljačku.\nOn je, odgovarajući na pitanje novinara o komentaru Dragana Ðilasa da je Žeželjev most skuplji nego onaj na Adi, naveo da je Ðilas, za koga je rekao da je jedan od tri najveća tajkuna u Srbiji, priznao da je na krađu potrošio 300 miliona evra onda kada je rekao da je most preko Ade koštao 161 milion evra.\nKako je Vučić naveo, most na Adi je koštao 460 miliona evra, a povodom reči bivšeg gradonačelnika Beograda da je 300 miliona otišlo na saobraćajnice, upitao - koje to pristupne saobraćajnice koštaju 300 miliona evra?\nPredsednik SrbijeAleksandar VučićSporazumKosovo i MetohijaNezavisnost


Asanž kaže da Ekvador planira da mu okonča azil\nArhiva - Osnivač Vikiliksa, Džulijan Asanž, viđen na balkonu Amasade Ekvadora u Londonu, Velika Britanija, 19. maja 2017.\nOsnivač Vikiliksa, Džulijan Asanž, rekao je u ponedeljak da Ekvador planira da mu okonča azil u ambasadi te zemlje u Londu i preda ga Sjedinjenim Državama i da je sud odbacio njegovu tužbu protiv ambasade zbog uslova života.\nAsanž je govorio tokom saslušanja preko konferencijskog poziva mobilnim telefonom u sklopu tužbe koju je podneo protiv vlade Ekvadora zato što je od njega tražila da plati račune za lečenje, telefonske račune i da čisti iza svoje mačke.\nOn je našao utočište u ambasadi pre šest godina kako bi izbegao izručenje Švedskoj po tužbi za seksualni napad, koja je kasnije odbačena. Međutim, ostao je tamo da ga ne bi privela Velika Britanija zbog kršenja uslova plaćanja kaucije, za šta on kaže da će rezultirati njegovim izručenjem Vašingtonu.\nTokom saslušanja, Asanž je rekao da su nova pravila bila znak da Ekvador planira da ga izbaci i da je predsednik Ekvadora, Lenin Moreno, već odlučio da okonča njegov azil, ali da još uvek nije zvanično dao naređenje.\n"Ukoliko gospodin Asanž želi da ostane i ponaša se po pravilima... može da ostane u ambasadi koliko god želi", rekao je državni tužilac Inigo Salvador, dodaući da Asanžov boravak košta zemlju šest miliona dolara.\nMinistar spoljnih poslova, Hoze Valensija, odbio je da komentariše Aasanžove navode da Ekvador planira da ga preda Sjedinjenim Državama.\nSudija Karina Martinez odbacila je tužbu, rekavši da je Ministarstvo spoljnih poslova zaduženo za određivanje njegovih uslova života.\nPravni tim Asanža rekao je da se odmah žalio na presudu.\nOsoblje ambasade žalilo se da Asanž vozi sjektbord po hodnicima, da je igrao fudbal i agresivno se ponašao prema pripadnicima obezbeđenja.\nEkvadostka vlada takođe se žalila jer je pisao onlajn komentare o osetljivim političkim pitanjima u drugim zemljama, uključujući i objavljivanje stava o katalonskom separatističkom pokretu u Španiji.\nNova pravila trebalo bi da se tiču te zabrinutosti, rekao je Salvador.\nVelika Britanija je u avgustu uveravala Asanža da neće biti izručen ukoliko napusti ambasadu, rekao je Salvador novinarima prošle nedelje.\nValensija je rekao Rojtersu prošle nedelje da je vlada "frustirana" zbog tužbe i da više neće intervenisati kod britanskih vlasti u korist Asanža.\nAmerički savezni tužioci u Aleksandriji, Virdžinija, sproveli su dugotrajnu istragu pred velikom porotom o Vikiliksu, koja je prema jednom od izvora uključio i istragu provaljivanja u dokumenta Centralne obaveštajne agencije (CIA) i njihovo objavljivanje na sajtu.


Gledanje utakmica je zdravo? - GraniceDoboja.info\nGledanje fudbala je dobro za vaše zdravlje, otkrili su naučnici u studiji koja je obradovala obožavatelje ovog sporta.\nNaučnici sa Univerziteta u Lidsu analizirali su u maloj studiji 25 navijača fudbalskih timova tog grada, tokom trajanja tri utakmice Lige šampiona. Utvrdili su da se puls navijača ubrzava za oko 64 odsto, tako da nekima dostiže i 130 otkucaja u minutu. „Normalan“ puls je između 60 i 100 u stanju mirovanja.\nZbog takvog povećanja pulsa naučnici kažu da gledanje utakmice na navijače deluje isto kao energična šetnja u trajanju od sat i po.\nGledanje kako njihov tim pobeđuje takođe je kod navijača snizilo krvni pritisak i na njih je psihički dobro uticalo tako da su narednog dana bili mnogo bolje raspoloženi.\nMeđutim, gledanje kako njihov tim gubi imalo je potpuno suprotan efekat – navijači su bili jako neraspoloženi, a jedan od njih je rekao da se oseća „kao da mu je umro prijatelj“.\n„Jasno je da su navijači vrlo strastveni dok gledaju utakmicu, toliko da se njihov puls ubrzava koliko i onima koji energično hodaju – što je otprilike oko 20 odsto više od pulsa u stanju mirovanja“, kaže vodeća autorka studije dr Andrea Atli.\n„Gol bilo kog tima doveo je do povećanja pulsa u proseku za oo 20 otkucaja više u minutu, u odnosu na prosek otkucaja tokom utakmice. Zbog svega toga, može se reći da gledanje utakmica i navijanje mogu da se uporede sa kardiovaskularnim treningom umerenog intenziteta, a u zavisnosti od ishoda meča, to može da ima pozitivan ili negativan psihološki uticaj na vas“.\nStručnjaci ističu da je navijačima nakon utakmice bio niži krvni pritisak ako je njihov tim pobedio, ili viši, ako njihov tim izgubio.\nTakođe, uzbuđenje koje im donosi to što ne znaju unapred ishod meča, za njih predstavlja svojevrstan stres, ali „dobar stres“.\n„Iako ljudi misle da vas gledanje utakmice izlaže lošem stresu i da vas ‘gura preko ivice’, nije tako. Utvrdili smo da uzbuđuje ljude taman toliko da ih izlaže dobrom stresu“, kaže dr Atli.\nIpak, ovo uzbuđenje i dobar stres se „preokreću“ i pretvaraju se u loše raspoloženje, ako vaš tim izgubi. Navijači kažu da se užasno osećaju nakon izgubljene utakmice i dodaju da je to prvo na šta pomisle kada se ujutro probude.\nObjavljen snimak koji je dvije djevojke koštao života\nOpština Stanari: Sud, Upravna inspekcija, Ombudsmen, Odbor za žalbe nisu bili dovoljni da se PO ZAKONU PRIMI RADNIK\nDa li je moguće pokupiti koronavirus sa novčanica?\nDjeca u Kini osmislila specijalne kape za distanciranje u školi (Video)\nPRETHODNI POST Previous post: Psiholozi su istražili: Slikanje selfija loše utječe na samopouzdanje mladih cura\nSLJEDEĆI POST Next post: Šta se događa s djetetom kada ga ostavite u pregrijanom automobili?


SL - Novi Pazar savladao Partizan na Banjici - Sportske.net\nRukometaši Novog Pazara stigli su do prvog trijumfa u plej-of fazi Super lige.\nPartizan podržao svog kapitena posle osuda u javnosti, ali najavio i drakonsku kaznu!Počinje rukometni plej-of, Partizan u PendikuKakva uvertira pred fudbalski Večiti derbi, rukometni triler pripao Partizanu!Večeras je derbi, obezbeđen TV prenos, ali uvertira je nezapamćena...Pazar na nogama, stiže Partizan\nRukometaši Novog Pazara pobedili su sinoć u Beogradu ekipu Partizana sa 33:26 (11:8), u meču šestog kola plej-ofa Superlige.\nOsim golmana Janka Gemaljevića, koji je proglašen za igrača utakmice, kod gostiju su se istakli devetostruki strelac Savo Slavuljica i Armin Kaltak sa osam golova, a pratili su ih Zlatko Rakić sa pet, te Petar Žujović i Stefan Šaponjić sa po četiri gola.\nNajefikasniji u redovima crno-belih bio je Pavle Banduka sa sedam pogodaka, Boris Radivojević dodao je pet, dok je Nikola Ivanović upisao četiri gola za poraženi tim.\nPosle prve pobede u plej-ofu, Pazar je peti na tabeli sa dva boda, koliko je osvojio i Partizan na poslednjem, šestom mestu.\nNovi Pazar u sedmom kolu gostuje vodećoj Vojvodini iz Novog Sada, a Partizan drugoplasiranoj ekipi šabačke Metaloplastike.


Đokić: Stvoreni uslovi za vanredno usklađivanje penzija | Zvornik Danas\non: 03. октобра 2014 In: Društvo, VIJESTI\nBANJALUKA – Ministarstvo rada i boračko-invalidske zaštite Republike Srpske pripremiće za sjednicu Vlade informaciju i odluku, kojom bi bilo definisano vanredno usklađivanje penzija u toku ove godine, saopštio je resorni ministar Petar Đokić.\n„Saglasili smo se sa predstavnicima Udruženja penzionera Republike Srpske da bi trebalo sačuvati princip da rast plata prati istovremeno i rast penzija, odnosno da se učešće prosječne penzije u prosječnoj plati ne spušta ispod 40 odsto“, rekao je Đokić danas novinarima u Banjaluci, nakon sastanka sa predsjednikom Udruženja penzionera Republike Srpske Radom Rakuljem.\nĐokić je istakao da Vlada Republike Srpske treba da razmotri i donese odluku o ovom pitanju naredne sedmice.\n„Mislim da smo stvorili uslove da možemo donijeti odluku o vanrednom usklađivanju penzija, a način kako će ta odluka biti provedena, na koji će se period on odnositi, kako i koji procenat, to je u okviru Vlade Republike Srpske“, rekao je Đokić.\nOn je naveo da resorno ministarstvo procjenjuje da će imati pozitivne pokazatelje na kraju ove godine, koji će omogućiti donošenje odluke o redovnom usklađivanju penzija, a što je po zakonu i obaveza da se čini svakog januara.\nĐokić je rekao da je neprihvatljivo povećanje penzija u Srpskoj od jedan odsto, ističući da on želi da to bude svakako više.\nOn je naveo da je za vanredno usklađivanje penzija potrebno dodatnih oko 2,1 miliona KM, ako bi to bilo na bazi ranije inicijative o povećanju penzija u Srpskoj od tri odsto, te pojasnio da bi se povećanje penzija odnosilo samo na tri preostala mjeseca u ovoj godini.\nPredsjednik Udruženja penzionera Republike Srpske Rade Rakulj rekao je da Udruženje traži od Vlade Republike Srpske usklađivanje rasta penzije sa rastom plata i troškova života.\n„Očekujemo u tom pogledu razumijevanje od Vlade Republike Srpske i predstavnika političkih subjekata koji čine Vladu“, istakao je Rakulj.\nOn je rekao Udruženje penzionera Republike Srpske ne ucjenjuje vlast pred izbore, zaključujući da je riječ o redovnom pristupu onim pitanjima o kojima je Udruženje davno zauzelo stav da će u slučaju povećanja plata ići i povećanje penzija u Srpskoj.\nOznake: penzijepetar đokićpovecanjesrpskavlada rs


Vesti online / Sport / Fudbal / Mirković: Srbija zasluženo, Crna Gora previše respektovala\nMirković: Srbija zasluženo, Crna Gora previše respektovala\nŠef struke FK Partizan Zoran Bata Mirković izrazio je svoje mišljenje o utakmici Lige nacija Crna Gora-Srbija (0:2) i partijama svojih izabranika u nacionalnim dresovima.\nBata Mirković daje izjave za novinare u Sportskom centru Teleoptik\n- Srbija je zasluženo pobedila, a Crna Gora je ušla u utakmicu sa previše respekta, sve do kraja prvog poluvremena. "Namestio" se i penal, koji je bio čist, dok je u drugom delu domaćin više rizikovao, ali je bilo više prostora za Srbiju- rekao je Mirković\nDotakao se učinka fudbalera Crne Gore Aleksandra Šćekića i Marka Jankovića:\n- Šćekić je odradio ono što se tražilo od njega, iako je bio mnogo defanzivan. Janković je igrao dobro kad je ušao, procena je bila da krene sa klupe jer je bio rovit- rekao je Mirković-pridodavši da se osećao nedosatak Stefana Savića, što za Crnogorce znači mnogo više, nego kad abi sa Srbijom bio slučaj.\nMirkovićeva uzdanica Nemanja R. Miletić dobio je naknadni poziv za reprezentaciju Sebije, usled brojnih povreda nosilaca, na šta trener tima iz Humske 1 komentariše kako je potpuno zaslužen.\nIako je generalno zadovoljan igrama svog sastava, ostaje sumnjičav:\n- Bojim se da sam tip koji će uvek da nađe nešto "ali", jer smatram da kad je nešto dobro, uvek može bolje. Tome težim- zaključio je on.\nFSS kaznio Večite- Zvezda 550.000, Partizan 350.000\nFUDBAL Stojković ima probleme sa petom\nFUDBAL Mirković: Musa Ndžai mora mnogo bolje


Drugo i dopunjeno izdanje priručnika „Borba protiv diskriminacije u obrazovnom sistemu“, koji je izrađen u okviru projekta Jednaka prava u obrazovnom sistemu Republike Srbije uz podršku Ministarstva spoljnih poslova Holandije namenjen je prosvetnim savetnicima, prosvetnim inspektorima, nastavnicima i upravama škola u Srbiji i ima cilj da pomogne u borbi protiv diskriminacije u obrazovnom sistemu.\nOvaj priručnik je namenjen učenicima srednjih škola, njihovim roditeljima i svima onima koji žele da se bolje upoznaju sa problemom diskriminacije. Diskriminacija je ozbiljan problem u društvu, javlja se u svakodnevnom životu u različitim situacijama: u školi, na radnom mestu, u tržnom centru, bioskopu, javnom prevozu… Priručnik će vam pomoći da se bolje upoznate sa oblicima diskriminacije i načinima rešavanja ovih problema.\nDani posle – Priručnik o vanrednoj situaciji u slučaju poplava\nIzazov je pisati priručnik o vanrednim situacijama, u nadi da će se retko primenjivati ili da,u idealnim okolnostima, nikada neće biti potreban. Svesni smo da će se Srbija, kao i zemlje u regionu, susretati sa nepogodama i da će vanredna situacija nalagati da se prisetimo svih pravnih i drugih pitanja koja su postavljana tokom poplava. Očekujemo da priručnik o pravnim pitanjima u tom trenutku pokaže svoju upotrebnu vrednost, predvidi i predupredi neke od problema sa kojima su se suočavali građani u Srbiji tokom poplava u maju 2014. godine.\nUSTAV NA PREKRETNICI\nU Januaru 2011. godine Komitet pravnika za ljudska prava – YUCOM odlučio je da se ponovo uključi u nastojanja za pronalaženje najpogodnijih rešenja za najavljene promene Ustava usvojenog 2006. godine, kao i da obeleži pet godina od usvajanja Ustavnog teksta. Inicijalna ideja se prvenstveno odnosila na delove Ustava koji regulišu ljudska prava. Planirano je da težište rada bude na kritičkom preispitivanju ustavnih rešenja koja mogu biti osnov i povod odstupanjima koja slabe i ugrožavaju sistem zaštite ljudskih prava.\nTri pogleda na borbu protiv diskriminacije na Kosovu\nYUCOM 2014. – Izveštaj o radu\nKomitet pravnika za ljudska prava – YUCOM planirao je da u godišnjem izveštaju predstavi sve svoje aktivnosti u 2014. godini, ili bar deo onoga što smo radili u proteklih 365 dana. Taj ambiciozni plan, zbog brojnih obaveza koje se gomilaju pred kraj svake godine, zahteva dodatnu energiju, ali nas i motiviše da sumiramo postignuto, vidimo gde smo bili uspešni, uočimo i ispravimo greške. Teško je priznati greške, naročito u zemlji gde se analizom rada nevladinih organizacija bave svi, od političara do medija, i gde morate težiti savršenstvu. Priznaćete, nije to lak zadatak.\nJačanje pravosuđa u borbi protiv korupcije\nCivilno društvo protiv zločina iz mržnje


Zvizdić s čelnicima Brčkog razgovarao o ekonomskom razvoju i perspektivi mladih – Biznis.ba\nNaslovnaBiHZvizdić s čelnicima Brčkog razgovarao o ekonomskom razvoju i perspektivi mladih\nobjavljeno 02. okt 2019. u 14:02\nPredsjedavajući Vijeća ministara BiH Denis Zvizdić posjetio je danas Brčko distrikt BiH, gdje se susreo s brčanskim gradonačelnikom Sinišom Milićem, predsjednikom Skupštine Brčko distrikta Esedom Kadrićem i zamjenikom predsjednika Skupštine Brčkog Ivom Filipovićem.\nRazgovarano je o ekonomskom razvoju, perspektivama mladih i saradnji institucija Bosne i Hercegovine i Brčko distrikta BiH na razvojnim i infrastrukturnim projektima.\nPredsjedavajući Zvizdić rekao je da Brčko distrikt može biti dobar primjer i paradigma iskazane pozitivne političke volje, dobre saradnje unutar političkih subjekata, naroda i građana u cilju pronalaženja najboljih rješenja za razvoj Brčko distrikta i za jačanje njegovih ekonomskih, društvenih kapaciteta i povećanje nivoa standarda svih građana, posebno mladih ljudi.\nIstaknuo je da je pitanje odlaska mladih ljudi najveći makroekonomski problem s kojim se susrećemo u Bosni i Hercegovini. Dodao je da fokus djelovanja institucija jeste da se kreira pozitivna atmosferu unutar Bosne i Hercegovine koja će omogućiti ekonomski razvoj i zadržati mlade, obrazovane ljude s kvalitetnim vještinama u Bosni i Hercegovini, saopćeno je iz Vijeća ministara BiH.\nTokom sastanka razgovarano je i o zaobilaznici Brčko i o mostu na rijeci Savi u Brčkom, koji je ujedno i granični prijelaz između BiH i Hrvatske.\n“Jedan od bitnih elemenata ekonomskog razvoja jeste infrastruktura i tome smo danas posvetili najveću pažnju. Brčko distrikt se nalazi na dobroj poziciji i vi trebate da budete dio izgradnje infrastrukturne mreže BiH, posebno kada govorimo o izgradnji autoputeva, brzih cesta i svakako, daljem razvoju Luke Brčko koja može biti značajan objekat unutar Dunavske inicijative ili veza sa skoro 16 zemalja srednje Evrope koje putem Dunava i Save mogu biti povezane”, rekao je predsjedavajući Zvizdić.\nKako je saopćeno iz Vlade Brčkog, brčanski gradonačelnik Siniša Milić kazao je kako je iskazana spremnost da nivo BiH u okviru budžeta podrži odgovarajuće projekte koji su od interesa za Distrikt i BiH.\n“Prije svega to se najviše odnosi na oblast putne infrastrukture. Nezaobilazna tema bile su aktivnosti u vezi s gradnjom autoputa koji će dijelom prolaziti kroz Distrikt i radi se o značajnoj putnoj saobraćajnici koja je od ekonomskog, ali i ukupnog društvenog interesa i za BiH i našu lokalnu zajednicu. Također, mi smo sa svoje strane kandidovali i pitanje rekonstrukcije ili rješavanje problema graničnog prijelaza između BiH i Hrvatske ovdje u Brčkom i tu smo naišli na razumijevanje i podršku od strane Vijeća ministara BiH”, ustvrdio je Milić, dodajući da se na današnjem sastanku razgovaralo i o osiguravanju uslova za sprečavanje odlaska mladih s prostora Distrikta i BiH.


Beogradski džez festival od 22. do 27. oktobra - Kultura - Dnevni list Danas\nPočetna » Kultura » Beogradski džez festival od 22. do 27. oktobra\n0Piše: FoNet 23. aprila 2019. 13.55 Izmenjeno: 26. aprila 2019. 04.05\nOn je rekao da program u Kombank dvorani otvara „Mingus Big Band“, čiju postavu čine prvoklasni njujorški muzičari, pod umetničkim vođstvom Mingusove supruge Sju.\n„Po prvi put ćemo imati priliku da čujemo repertoar proslavljenog kontrabasiste Čarlsa Mingusa u izvođenju jednog od najboljih big bendova na planeti, sedam puta nominovanog za Gremi“, izjavio je Pantić.\nU okviru programa nastupiće saksofonista i flautista Čarls Lojd živa ikona džeza, jedan od najvećih lidera i improvizatora svih vremena sa novom postavom, u kojoj zapaženu ulogu ima gitarista Marvin Sjuel.\nU Domu omladine ovogodišnji program, prema rečima Pantića, predstavlja najviše domete savremenog evropskog džeza. On je naveo da će evropski džez predstaviti francuski violinista Teo Sekaldi, sa sekstetom „Freaks“, sa po dva gudača i duvača, gitarom i bubnjevima. Drugačiji sekstet „Axes“ u istom programu nudi portugalski saksofonista i kompozitor Žoao Mortagua, dok se poseban izazov festivala, prema rečima Pantića, nalazi u otkrivanju novih talenata, poput britanskog trubača Henrija Spensera, koji će u sali Amerikana nastupiti u subotu, 26. oktobra.\nPantić je dodao da se u okviru festivala slavi još jedan mali jubilej, peti put za redom se organizuje predstavljanje najtalentovanijih snaga novog srpskog džez talasa u okviru tzv. srpskog showcasea.\nMeđu odabranim učesnicima je mladi saksofonista i kompozitor Rastko Obradović, koji će sa norveškim muzičarima predstaviti svoj prvi album. Pantić je najavio i program za obeležavanje svetskog dana džeza 30. aprila, na kome će nastupati duo postava „Azure“ koji čine Ulrih Dreksler i Peter Zirbs i jedan od ključnih srpskih džez muzičara nove generacije, lider sastava EYOT, Dejan Ilijić.\nZamenik gradonačelnika Beograda i predsednik odbora Beogradskog džez festivala Goran Vesić istakao je značaj ove manifestacije, ukazujući na njen veliki udeo u kulturnom i turističkom promovisanju Beograda. „Veliki uspeh je što smo svih ovih godina uspela da sačuvamo ovaj festival sa ciljem da popularišemo ovu muziku posebno među maldima i na taj način obezbedimo njenu budućnost u Srbiji“, rekao je Vesić.


Mira Adanja-Polak | avgust 2006\nMira Adanja-Polak i Vi – 10. septembar 2006.\nNedelja, 16:02, Prvi program RTS-a Emisija „Mira Adanja-Polak i Vi“ počinje s emitovanjem uživo 10. septembra 2006. u stalnom terminu na Prvom programu RTS-a. U emisiji će biti prikazani neki događaji koji su obeležili ovo leto koliko zanimljivošću toliko i svojom neobičnošću. U emisiji će biti reči o hotelu kod Kalemegdana, čiji je…\nRuška Bergman – stilista nad kreatorom – 27. avgust 2006.\nSerija „Ekskluzivno“, nedelja, 16:02, Prvi program RTS-a Ruška Bergman je otišla iz Srbije 1996. godine, sedam dana nakon očeve smrti. Po struci diplomirani ekonomista, radeći za Ujedinjene nacije, poželela je da postane stilista. Imala je sreću da, posle Londona, uspe da se u vrlo kratkom roku prosto nametne stilistima Njujorka i među…\nDan Tana – Dobrivoje Tanasijević – 20. avgust 2006.\nSerija „Ekskluzivno“, nedelja, 16:02, Prvi program RTS-a Emisija o Dan Tani, koji je nekada bio Dobrivoje Tanasijević, rezultat je višegodišnjeg istraživanja i dokazivanja da ovaj čovek, poreklom iz Čibutkovice, nije samo kafedžija, vlasnik restorana i avanturista. Od kada je sredina počela da vrednuje lične kontakte i dobar zalogaj…\nDijagnoza koja život menja – ambasador Borut Šuklje – 13. avgust 2006.\nSerija „Ekskluzivno“, nedelja, 16:02, Prvi program RTS-a Ambasador Slovenije Borut Šuklje bio je prvi ambasador kog je Slovenija poslala u Srbiju i Crnu Goru posle odvajanja Slovenije kao posebne države. Došao je u Beograd sa puno ambicija da obnovi stare veze i spoji pokidan most; sa puno žara, ambicija i uspeha bavio se ne tako lakom…


Fudbalska reprezentacija Srbije (Foto Hot Sport)\nZabranila je pet parova i jedan od mečeva koje sigurno nećemo gledati u grupi čine Srbija i Kosovo.\nZategnuti odnosi Srbije sa Kosovom, UEFA vidi kao potencijalni problem i zabranila je taj meč.\nBosna i Hercegovina takođe neće moći da igra protiv Kosova, a preostala tri zabranjena para su Jermenija – Azerbejdžan, Španija – Gibraltar i Rusija – Ukrajina.\nNavedene utakmice bi po mišljenju UEFA bile utakmice visokog rizika.\nŽreb za Evro 2020. je drugog decembra u podne, a ono će po prvi put biti igrano u deset zemalja. Aktuelni šampion Evrope je reprezentacija Portugala.


Biznis - Page 23 of 29 - PV Informer\nProsječna neto zarada u julu u Crnoj Gori je iznosila 511 eura. Najveće zarade primaju zaposleni na teritoriji tivatske opštine i to 647 eura u prosjeku, a najmanje u Ulcinju…\nNevladina organizacija Grin houm (Green home) zatražila je od Ministarstva održivog razvoja i turizma da se izjasni zašto su na preliminarne izvještaje o procjeni uticaja na životnu sredinu za hidroelektrane…\nVlada, na čelu sa premijerom Duškom Markovićem, juče je donijela odluku o davanju koncesija za dvije nove male hidroelektrane „Skrbuša” na istoimenom vodotoku u Trunićima kod Kolašina i za „Bare Kraljske”…\nRadnik sa Balkana o RADU u Njemačkoj: “Radi se od 6h, ako dođeš u 5.50 h – već je KASNO”\nKako zapravo izgleda rad u Njemačkoj? To se zasigurno pitaju svi građani regiona koji razmišljaju da tamo odu da bi radili. Neki su zadovoljni, a neki napominju da ni u Njemačkoj…\nBemax postavio prve metre asfalta na auto-putu Bar-Boljare\nPočela je ugradnja asfalta na probnoj dionici auto-puta Bar-Boljare i već je asfaltirano 500 metara. Kompanija Bemax je startovala sa ugradnjom asfalta 10 dana prije roka, koji je bio određen…\nKompanija Bechtel zainteresovana je za izgradnju preostalih dionica autoputa Bar-Boljare, kao i brze saobraćajnice duž crnogorskog primorja Jadransko-jonskog koridora, saopšteno je iz Ministarstva saobraćaja i pomorstva. Predstavnici Bechtela su, na…\nPoreska uprava je tokom avgusta 2019. godine ostvarila rekordnu bruto naplatu od 106.776.627,19 eura, čime je ostvarenje iz avgusta 2018. godine premašeno za 5,1 miliona eura. “Tokom prvih osam mjeseci…\nPrihodi će premašiti MILIJARDU EURA – Radulović: U Crnoj Gori 40 odsto VIŠE turista nego lani\nU Crnoj Gori trenutno odmara 143 hiljade turista što je za 40 odsto više nego lani u isto vrijeme, kazao je za Radio Crne Gore ministar održivog razvoja i turizma Pavle…\nU proteklih 30 dana osam potrošača je podnijelo prigovor i tražilo odštetu zbog prekida u napajanju električnom energijom i odstupanja napona, saopšteno je iz Elektroprivrede. Primjena finansijskih kompenzacija u slučajevima…\nNakon prvog javnog poziva za podršku preradi kroz IPARD program objavljenog u 2018. godini, Ministarstvo poljoprivrede i ruralnog razvoja nastavlja sa dodjelom podrške kroz novi javni poziv koji je objavljen…\nIzvršna vlast je tolerantna prema čelnicima kompanije AD „Izbor Bar“, kojom upravljaju dugogodišnji poslovni partneri biznismena Veselina Barovića. Ta firma već 12 godina ne vraća dug po osnovu dugoročnog kredita, koji…\nVlada Crne Gore investiraće devet miliona eura u izgradnju još jedne žičare na skijalištu Kolašin 1600, za koju je Uprava javnih radova danas potpisala ugovor sa konzorcijumom “Doppelmayr – Kolašin”….\nPosljednjeg dana avgusta u Crnoj Gori su bili blokirani računi 17.646 kompanija, pokazuju novi podaci koje je objavila Centralna banka Crne Gore. Na novom spisku sada se nalazi 16 kompanija…\nU narednih petnaest dana cijena goriva u Crnoj Gori se neće mijenjati, saopšteno je iz Ministarstva ekonomije. Litar eurosupera BMB 98 koštaće i dalje 1,33 eura, BMB 95 1,29 eura,…\nZa šest mjeseci tekuće godine u Crnu Goru su uložili investitori iz 82 zemlje ukupno neto 227,3 miliona eura, što je blizu 50 odsto više nego u istom periodu prošle…\nIndustrijska proizvodnja u Crnoj Gori u julu je porasla 0,6 odsto u odnosu na jun, pokazuju podaci Monstata. Industrijska proizvodnja je u julu bila veća pet odsto u odnosu na…\nU Crnoj Gori trenutno odmara 143 hiljade turista što je za 40 odsto više nego lani u isto vrijeme, kazao je ministar održivog razvoja i turizma Pavle Radulović. Do kraja godine…\nPlatne kartice za trgovinu u Crnoj Gori koristi 43% stanovnika, od toga čak 70% njih na beskontaktni način, što je najviše u regionu. Šta kupujemo na internetu, kako bolje da…\nAkcionari Elektroprivrede na redovnoj sjednici skupštine usvojili su odluku o odobravanju investicije zajedničke gradnje vjetroelektrane “Gvozd” sa kompanijom “Ivicom Holding GmbH” iz Austrije, vrijednu 58 miliona eura. Na skupštini je…\nAtlas grupa i njen predsjednik Duško Knežević pokrenuli su arbitražni postupak protiv Crne Gore u vrijednosti od 500 miliona eura. “Atlas grupa i njen predsjednik dr Duško Knežević, nakon konsultacija…


AP: Ne stajte narodu na žulj - pouka za Makrona i Luja XVI\nAP: Ne stajte narodu na žulj – pouka za Makrona i Luja XVI\nTanjug 6. decembra 2018. 15:18\nVAŠINGTON – Demokratija je u Francuskoj zamenila monarhiju, ali kultura naroda koji na ulicama Pariza izliva svoj gnev zbog nejednakosti nije se promenila, pa bi se danas mogle povući paralele između predsednika Emanuela Makrona i kralja Luja XVI, koji je 1789. bogataše poštedeo poreza i to skupo platio, navodi AP.\nFrancuski radnici bunili su se 1789. na ulicama zbog povećanja poreza, ekonomske nejednakosti i uočene neprikosnovenosti vladara, a slični prizori mogli su se videti u francuskoj prestonici i tri protekle subote zaredom.\nLuj XVI je svoje poteze svojevremeno platio glavom, podseća američka agencija.\n„Ako ljudi porede Makrona sa Lujem XVI, to je upozorenje da on nije naučio lekciju iz istorije. Oni ne žele bukvalno njegovu glavu, ali je to snažna poruka da se osećaju ignorisanim“, kaže sociolog Mišel Vjeviorka.\nMakron je juče odustao od povećanja poreza na gorivo, ali je njegov imidž lidera koji se ne može uzdrmati ozbiljno oštećen, zaključuje AP.


Šef Fiat/Chryslera želi deo finansijskog „kolača“ koji pripada snabdevačima originalnih delova test Online plus\nMarkione želi nazad deo profita koji sada uzimaju snabdevači\nŠef Fiat/Chrysler grupe, Serđo Markione je uperio prst u dobavljačku bazu, rekavši da mu dvocifrene brojke njihovih procenata „dižu pritisak“\nIzlažući na konferenciji na kojoj se diskutovalo o Chryslerovom prihodu od 619 miliona dolara u drugom kvartalu, Markione je obećao da će proizvođač ozbiljno razgovarati sa snabdevačima „da pronađe način da i on učestvuje u njihovoj dobiti i dozvoli im da deo novootkrivenog bogatstva podele s njim“.\nChryslerov jednocifreni procenat profita je usledio nakon serije izveštaja o plivajućim zaradama ovog meseca od strane glavnih Chryslerovih snabdevača kao što su „Delphi Plc“, „BorgWarner Inc“, „TRW Automotive Holdings Corp.“ i „American Axle & Manufacturing Holdings Inc.“.\n„American Axle“ koji je snabdevač pogonskih komponenti, „potpisuje“ Jeep Cherokee koji se odlično prodaje kao i redizajnirani Chrysler 200. Firma kaže, navodeći odlično poslovanje zbog lansiranja novih proizvoda, da je udvostručila neto prihode u drugom kvartalu u odnosu na 52 miliona dolara iz prošle godine. Doduše, Markione nije precizirao koji su to snabdevači čiji profit negativno utiče na njegovo zdravlje.\nKomentari su stigli uporedo sa spajanjem Chryslera i Fiata u novi korporativni entitet, i pod lupom su analitičara i vlasnika akcija.\nNepoverenje i gorčina\nMarkioneove primedbe podsećaju na nepoverenje koje je vladalo u odnosima između snabdevača i „detroitske trojke“ decenijama pre kolapsa 2009. To je činjenica koju je potvrdio i sam šef Fiat/Chryslera.\n„Mislim da treba da budemo veoma oprezni da ne bismo ponovili vrstu agresivnog ponašanja koje se dešavalo ovde poslednjih par decenija, kada su ljudi išli unaokolo trudeći se da izazovu, ili u najmanju ruku izvuku ustupke od baze snabdevača“, rekao je Markione.\nOn je upozorio da Chrysler mora biti obazriv u odnosu prema snabdevačima: „Mislim da moramo biti neverovatno pažljivi da ih ne izazovemo više nego što bi trebalo“.\nMeđutim, Markioneovi komentari su izazvali oštre odgovore na seminarima.\n„Serđo treba da vodi svoju kompaniju onako dobro kao što to rade snabdevači sa svojim“, rekao je Nil De Koker, nedavno penzionisani predsednik Asocijacije snabdevača originalne opreme. „On želi da bude kupac izbora za snabdevače. On želi da poseduje njihovu najbolju tehnologiju, a razvoj takve tehnologije iziskuje profitabilnost, takve tehnologije koja je potrebna Chrysleru da bi ostvario buduće standarde u potrošnji goriva od 4,3 l/100 km.\nNećemo stići gde treba tako što ćemo otimati novac jedni od drugih.“\nJedan visoki funkcioner jednog od glavnih Chryslerovih snabdevača je rekao da su potrebni novac i inženjeri da bi se razvila nova tehnologija, a snabdevači mogu da izaberu kome će da ponude najbolje od onoga što imaju.\n„Mi smo naučili da kažemo „ne““, rekao je dotični direktor, ne želeći da otkrije svoj identitet jer nije direktno čuo Markioneove komentare.\nChrysler nije dobro prošao u poslednjoj analizi savetnika Džona Henkea iz „Planning Perspectivesa“ na temu odnosa sa snabdevačima originalnih delova. Fiatov partner je završio za nijansu ispred GM-a, a iza svih ostalih proizvođača automobila. Dakle, Chrysler definitivno nije na listi omiljenih kompanija kada su snabdevači u pitanju...\nEvo ga transkript kompletnog Markionevog komenatara u vezi sa snabdevačima:\n„Zavidim našim snabdevačima na procentima zarade, i apsolutno sam opčinjen nekim dvocifrenim izdanjima koja vidim da dolaze iz baze snabdevača. Nažalost, kada to vidim, moj krvni pritisak raste. Ne postoji ni jedna jedina sumnja da ćemo našoj bazi snabdevača prići na jedan konstruktivan način da pronađemo zajednički jezik u cilju našeg učešća u njihovoj dobiti, i verovatno im dozvoliti da mrvice od njihovog novootkrivenog bogatstva prebace na nas.\nMislim da treba da budemo veoma pažljivi da ne ponovimo vrstu agresivnog ponašanja koje se dešavalo ovde poslednje dve decenije kada su ljudi išli unaokolo ne bi li izazvali, ili makar izvukli fenomenalne ustupke iz baze snabdevača. Mislim da je to dovelo i do izraženije nezavisnosti baze snabdevača originalnih delova, i to treba da zabrine, posebno u vremenima poput naših, gde nastavljamo da ih dodatno opterećujemo zbog povećanih zahteva prema nama. Ono što je još važnije, posebno sa aspekta regulative, problemi sa kvalitetom ne počinju da se smanjuju da bi se zadovoljili ciljevi u vezi sa cenovnom politikom. Ova tema je postala veoma osetljiva, ne samo u SAD već u globalnom smislu, i mislim da treba da budemo izuzetno pažljivi, i da ih ne izazovemo više nego što bi trebalo.\nU vezi sa ovim što sam rekao, mi ćemo razgovarati sa našim snabdevačima da pokušamo da pronađemo način da poboljšamo našu poziciju kada su troškovi u pitanju. Ja, Ričard i čitav menadžerski tim smo veoma nezadovoljni sa procentom profita u današnjem poslovanju, ne uspevajući da ostvarimo dobit koju smo napravili u smislu plasiranja proizvoda i obima proizvodnje. Još uvek smo daleko od onoga gde bi trebalo da budemo. Mislim da treba da se vratimo na sve izvore mogućeg povećanja zarade i da pokušamo da napravimo balans.“\nMudar covek se (ne) ponasa kao da je sam na svetu...\nOvaj covek je ili lud ili je na gadnim hemijama !!!\nDovoljna je jedna rec - Italijan\nČovjek je u pravu... Svaka kompanija ima profit za cilj...


Vučić: Ne očekujem velike odluke za Zapadni Balkan u junu, već u decembru – Studio B\nVučić: Ne očekujem velike odluke za Zapadni Balkan u junu, već u decembru\nVučić: Ne očekujem velike odluke za Zapadni Balkan u junu, već u decembru tanjug\nObjavljeno: 02.06.2022. 16:13 Izmenjeno: 04.06.2022. 12:10\nPoručio je, na panelu „Srbija i EU: Strateško partnerstvo za budućnost“, da zemlje članice EU i Brisel treba da pokažu odlučnost i kažu da li zaista računaju na zemlje sa ZB ili ne.\nPredsednik Srbije Aleksandar Vučić izjavio je, na godišnjem „GLOBSEC 2022 Forumu“ u Bratislavi, da na predstojećem samitu EU-Zapadni Balkan 23. juna ne očekuje da će biti donete značajne odluke za ubrzanje evropskih integracija zemalja ZB već na sledećem skupu u decembru i da pre svega misli na odluke Brisela, Pariza i Berlina.\nNa pitanje novinara britanskog Ekonomista Tim Džude da li će Srbija i zemlje u regionu iskoristiti ovu situaciju, kao što su to uradile Ukrajina i Moldavija, da ubrzaju proces evropskih integaracija Vučić je rekao da mogu možda da mu se smeju, ali da on kao politički veteran može da kaže da je dobro naučio političke lekcije po tom pitanju.\n„Kada idemo u Brisel, a idemo često, ko god da je iz ZB, nije bitno koje su zemlje Zapadnog Balkana – iste su poruke – da moramo da ubrzamo proces integracije i da treba da iskoristimo tu i tu mogućnost. Ali, ljudi su siti više tih priča koje slušaju već 10 ili 15 godina, jer se ništa ne dešava“.\nKazao je da sada, ipak, očekuje nešto da bude promenjeno, kao i da Srbija zna dobro svoje obaveze.\nMoramo mnogo još da uradimo po pitanju vladavine prava, demokratije, medija i drugih pitanja i da treba da se postigne vrsta kompromisa između Beogada i Prištine pre nego što uđemo u EU, rekao je Vučić.\n„Ali, moramo da vidimo i da su zemljle EU za to i njihovu i odlučnost Brisela, hvala vam što nam pomažu, pomagale su nam i u poplavama koje smo imali i migrantskoj krizi i svakoj krizi koju smo imali. Ali, ključno je pitanje da li zaista računate na nas ili ne, ako da – mi ćemo ubrzati reforme i nadam se da bi to moglo da se desi. Ne očekujem da će nešto desiti na samitu EU- ZB u junu“, naveo je Vučić.\nKaže da bi Ukrajina i Moldavija mogle da dobiju sada dobre odluke od EU, ali da ne veruje da će se nešto desiti po pitanju Severne Makedonije i Albanije, pošto je skeptičan.\nTakođe, ističe da se sigurno sigurno neće ništa desiti ni po pitanu Srbije i CrneGore, ali da polaže velike nade za decembar kada će biti naredni samit i do kada bi mogli još dosta doga da uradimo.\nVučić kaže da će tada biti i mnogo jasnija situacija u Evropi nego što je sada i da očekuje velike odluke Brisela, Pariza i Berlina.\nI onda možemo da očekujemo nešto više za ZB, videćemo da li sam u pravu, istakao je Vučić.\nPredsednik Srbije je rekao moderatoru panela tokom pethodnog razgovora na temu o međunarodnim odnosima da treba da pokuša da obuje naše cipele i razume ono što se desilo Srbiji 1999. godine, kada je bombardovana naša zemlja.\n„Ko je nama pomagao, uvek će neko reći da to nije tačno, ali reći ću da se koristite potpuno isti narativ – da se to radi kako bi se sprečio genocid. I sada se to isto kaže samo sa druge strane. Ili imate principe ili nemate, ali ako ih imate jedan dan ne možete da ih promenite posle 20 godina“, poručio je Vučić.\nSefčovič uskoro u Srbiji, Ukrajina glavna tema svuda\nPredsednik Srbije Aleksandar Vučić najavio je da će uskoro u Srbiju doputovati potpredsednik Evropske komisije za međuinstitucionalne odnose i strateško predviđanje Maroš Ševčovič sa kojim želi da napravi mapu puta u oblasti energetike I rudarstva.\nVučić je, nakon učešća na konferenciji Globsek u Bratislavi, u izjavi novinarima, rekao da je sa Šefčovičem glavna tema bila energetika I rudrastvo.\n„Čini mi se da sa njim kao prijateljem Srbije imamo dobro razumevanje, da ćemo zajedno da radimo sa njim u toj oblasti. Uzeli smo Norvežane kao savetnike, ali radićemo sa EU u svim okvirima da vidimo kako da rešavamo probleme nafte, gasa, ali i u rudarstvu”, dodao je on ukazujući da to sve treba da se učini uz očuvanje životne sredine.\nKazao je da treba da se napravi veliki generalni plan.\n„To je jedna od ključnih stavki koju Srbija treba da uradi“, naglasio je on.\nKada je reč o dijalogu Beograda i Prištine kazao je da veruje da nismo daleko od mogućeg postizanja nekakvog dogovora oko nestalih osoba i energetike.\n„Ali dok ne bude ne mogu ništa reći. Ako bude biće,…“, konstatovao je on.\nRekao je da je Srbija uvek spreman da nastavi dijalog, koji je važan za nas, jer ljudi žele da vide napredak u pronalaženju rešenja i da niko, pa ni u Evropi, ne želi zamrznute konflikte koji mogu da se odmrznu.\nKada je reč o sastanku sa izvestiocem Evropskog parlamenta za Srbiju Vladimirom Bilčikom, rekao je da se razgovaralo oko interparlamentarnog dijaloga, i dodao da je Srbija otvorena za razgovore.\nMeđutim, ukazao je da je u svim razgovorima glavna tema bila Ukrajina, i sankcie Rusiji.\nKaže da je glavno pitanje koje su mu postavljali bilo kada će i zašto nije Srbija uvela sankcije Rusiji.\n„Prisustvovali ste nečemu što je javno i vidite kako je kada sami morate da se borite s tim. Na našoj strani bili su samo argentinski, meksički i kineski ambasadori, ali morate da štitite svoju poziciju“, ukazao je on u vezi panela na kojem je govorio.\n„Točak se okreće, a kada voz krene iz stanice zaustavljanja nema. Teško je racionalno govoriti. Kada neko napiše glupost kao što je to učinio AP sa tekstom da je Vučić pogazio sankcije time što je ugovorio novi aranžman sa Rusijom. Važno je pokazati da je Srbija kriva za nešto i to mogu rpodati svima, posebno onima koji su manje upućeni. Ali meni ne, jer dobijaju odgovor“; istakao je on i dodao da su to problemi sa kojima se suočava.\nKomplukuje se pitanje dolaska ministra Sergeja Lavrova u Beograd\nPredsednik Srbije Aleksandar Vučić izjavio je u Bratislavi, gde učestvuje na godišnjem „GLOBSEC 2022 Forumu“, da se komplikuje situacija oko posete ruskog šefa diplomatije Sergeja Lavrova Beogradu 7. juna.\nVučić je tako odgovorio na pitanje novinara Pinka da li ga je neko u Bratislavi pitao nešto oko dolaska Sergeja Lavrova u Beograd i da li se komplikuje situacija oko njegovog dolaska.\n„Komplikuje se situacija oko dolaska Lavarova u svakom smislu, ali nisam još speman da o tome govorim, ali komplikuje se u svakom smislu. Pitanja su kako će da dođe Lavrov, šta… i drugo…, videćemo“, rekao je Vučić.\nZamislite da Šolc kaže prvo jedno pa onda da ne želi da dođe ili da ne može da dođe, bila bi loša vest, istakao je Vučić.\n„Da li postoji za tako nešto šansa, pa uvek postoji, ali nadam se da se to neće dogoditi. Prvo da vidimo da li će doći Lavrov, pa sve drugo. Ima i reakcija drugih zemalja“, naveo je Vučić.\nNije sramota dobiti batine,nego služiti kome ne treba\nNije sramota dobijati batine i šamare od velikih i jakih, sramota je služiti onome kome ne treba, izjavio je predsednik Srbije Aleksandar Vučić.\nOn je tako za TV Pink iz Bratislave prokomentarisao reči Slobodana Stupara, koji je naveo da će on (Vučić) po raznim ambasadama „dobijati batine i šamare“, i da će se zbog američkog ambasadora „ponašati kao mala maca“, i pitanje da li ga plaše takve najave.\n„Što se tiče batina, prvo, malo je neumesno da se tako izražavaju ljudi koji imaju visoko mišljenje o sebi. I, nije sramota dobijati batine od velikih i jakih, sramota je služiti kome ne treba da služite, a da vas nisu ni popreko pogledali, jer volite da budete sluga“, rekao je Vučić.\nDodao je da on lično, kao ni naš narod, ne voli da služi nikome osim svojoj zemlji i interesima Srbije.\nIstakao je da je važno da je u Bratislavi imao važne sastanke po pitanju energetske, evropske budućnosti i „ne lake panele“.\n„Ali, mislim da smo se bar borili, i svakako bili delegacija koja se jedina razlikovala od drugih. Bilo je mnogo ljudi iz sveta, ako ništa drugo, bar smo rekli šta mislimo“, rekao je Vučić.\nPotreban mir u Ukrajini, što pre\nPotreban nam je mir u Ukrajini, što je pre moguće, poručio je predsednik Srbije Aleksandar Vučić u Bratislavi, na Forumu „GLOBSEC 2022“.\nNa konstataciju moderatora panela „Srbija i EU: Strateskso partnerstvo za budućnost“, da lideri pojedinih zemalja pozivaju na totalnu pobedu Ukrajine, dok drugi insistiraju na pregovorima, Vučić je primetio da neki ne očekuju totalnu pobedu Ukrajine, već totalni poraz druge strane, što je razlika.\n„Ne verujem u totalnu pobedu i totalni poraz, treba nam mir, što je pre moguće“, naglasio je predsednik Srbije.\nKako je rekao, u miru možete da „porazite“ druge, mnogo lakše, nego vojno, dodajući da nema smisla da se rat nastavalja, da ljudi ginu.\n„Možemo da razgovaramo, filozofski, kod hiljade ljudi gine na dnevnoj osnovi. Verujem da nam je mir neophodan što pre, a onda rešavajte probleme u narednih 50, 20 godina… Jedan dan znači mnogo, to je hiljadu preživelih“, rekao je Vučić.\nMir je jedino rešenje, najvažnija stvar koju moramo da obezbedimo što brže, ponovio je i dodao da je to rekao i ruskom predsedniku Vladimiru Putinu kada su razgovarali pre nekoliko dana.\nKaže da je i Putin rekao da je on uvek bio za mir, ali da će ispuniti svoje ciljeve.\nDodao je da je sa Putinom pre svega pričao o drugim stvarima, koje su važne za Srbiju, koja je mala zemlja, dok postoje mnogo veći, koji mogu da utiču na ruskog predsednika.\nSvi me pitaju za Rusiju,a Kina je drugi partner Srbije posle Nemačke\nPredsednik Srbije Aleksandar Vučić izjavio je, na godišnjem „GLOBSEC 2022 Forumu“ u Bratislavi, da je Kina, posle Nemačke, drugi trgovinski partner Srbije i da ne može da kritikuje Kinu s obzirom da naša zemlja sa Kinom nije imala nijedan problem.\nAlisa Kezekova iz Instituta za međunarodne odnose u Pragu je, na panelu „Srbija i EU: Strateško partnerstvo za budućnost“, rekla da ceni Vučićevu iskrenost i postavila mu pitanje kako vidi to što se na panelu dosta pričalo o Rusiji, ali ne i o saradnji Srbije i Kine i šta misli o mehanizmu za saradnju Kine i zemalja centralne i istočne Evrope 17 plus jedan, da li je to koristan okvir saradnje za Evropu i kako vidi poziciju Kine i njeno širenje u Evropi.\nVučić je rekao da su ga svi pitaju samo za Rusiju, ali da je činjenica da kada je postao premijer pre osam godina, Rusija bila drugi trgovinski partner Srbije, dok je danas na petom mestu.\nDodao je da u trgovinskoj razmeni Srbije i Rusije veliki udeo ima trgovina gasom.\n„Kina je bila na devetom mestu, a sada je na drugom, a Nemačka je bila tada na petom mestu, a sada su na prvom. Ima puno promena. Takođe, porasla je razmena (Kine) i sa Mađarskom, Poljskom, Češkom, Slovačkom, Rumunijom i Bugarskom i to su velike promene, ali niko to ne želi da primeti“, naveo je Vučić.\nNaglasio je da je Kina sada daleko više ekonomski prisutna u Srbiji od Rusije, ali da to niko ne želi da primeti pošto su svi opsednuti Rusijom.\n„Imamo odličnu saradnju sa Kinom i ne možemo da je kritikujemo jer nismo imali do sada nijedan problem. Kupili su našu železaru u Smederevu koju niko nije hteo, a Amerikanci su je pre toga vratili po ceni od jednog dolara“, rekao je Vučić.\nDodao je da su Kinezi kupili u Srbiji i RTB Bor i to po pravilima EU i da sada dobro vode RTB, bez ikakvih problema.\n„Mi smo mala zemlja, Nemačka je ubedljivo naš partner broj jedan, a Kina broj dva. Ipak, sve to nam govori i o drugima i njihovom angažovanju u regionu, jer ne možete da budete prisutni samo kada vam nešto treba već morate da pomognete i manjima od sebe kada je njima to potrebno. Izvinite što vam ovo kažem“, zaključio je Vučić.


Aktuelno / Štampa / Dani polja šećerne repe\nNa poljoprivrednom imanju preduzeća Đuro Strugar u Kuli, održana je tradicionalna manifestacija „Dani polja šećerne repe“, u organizaciji kompanije Sunoko, i Bayer. U cilju postizanja vrhunskih rezultata u proizvodnji šećerne repe, stručnjaci iz Sunoko, najvećeg domaćeg proizvođača šećera, predstavili su poljoprivrednicima najaktuelnije informacije na tržištu slatkog korena, i najavili nove investicije, očekivane prinose u 2012. godini.\nPlanirano je da kompanija Sunoko ove godine investira oko 9,4 miliona evra u svoje fabrike. Investicije su primarno orijentisane ka povećanju kapaciteta prerade, smanjenju troškova proizvodnje, povećanju energetske efikasnosti i očuvanju životne sredine.\nNajveća sredstva, od oko 7 miliona evra, biće izdvojena za fabriku u Pećincima i pretežno će se usmeriti na ugradnju parne sušare repinog rezanca koja će povećati energetsku efikasnost fabrike i smanjiti utrošak energije i emisije štetnih gasova. Deo investicija od 1.3 miliona evra namenjen je fabrici u Vrbasu za ugradnju multiciklona, koji služi za prečišćavanje dimnih gasova iz kotlova, čime će se značajno doprineti očuvanju životne sredine.\n„Vojvodina je jedno od najplodnijih zemljišta za uzgoj šećerne repe u Evropi, odmah posle Nemačke i Francuske. U 2012. godini kompanija planira proizvodnju 231hiljada tona šećera sa površine 33 hiljade hektara, od čega se u Bačkoj nalazi oko 14 hiljada hektara, u Sremu oko 8 hiljada hektara, a u Banatu oko 8.5 hiljada hektara“, istakao je mr Ljubiša Radenković, direktor komanije Sunoko, dodajući da je jedan od strateških ciljeva kompanije Sunoko da proizvodnju šećera u našoj zemlji podigne na evropski nivo.\nZa ostvarivanje ovog cilja, neophodnno je efikasno korišćenje resursa klime i zemljišta uz adekvatnu upotrebu agrotehnike.\nŠećerna repa spada u najzahvalnije useva, jer uspešnim proizvođečima garantuje najveći profit po hektaru i stabilnost u poslovanju.\nU Srbiji je u 2012. godini zasejana šećerna repa na površini od 65 hiljada hektara, što je više nego u 2011. godini kada je površina pod šećernom repom bila svega 55 hiljada hektara.


Legendarni Rus pliva za Proleter i Srbiju\nPlivački klub Proleter dobio je veliko pojačanje. Radi se o Rusu Arkadiju Vjačaninu (30), svetskom rekorderu na 200 metara leđno i osvajaču brojnih odličja, koji je odlučio da uzme srpsko državljanstvo i da postane Zrenjaninac!\nKako saznajemo od Dragana Jocića iz PK Proleter, Vjačanin će debitovati za zrenjaninske delfine na Otvorenom prvenstvo Srbije za kadete, omladince i seniore, koje će biti održano od 27. do 29. marta u Novom Sadu.\nPodsetimo, legendarni Rus je učestvovao na „Velikoj nagradi Srbije“, mitingu koji je krajem oktobra prošle godine održan u Zrenjaninu. Tom prilikom je dao ekskluzivni intervju za Ilovezrenjanin. Vjačanin je u Zrenjaninu imao i prve konkretne kontakte sa Plivačkim savezom Srbije, kada je izrazio želju da pliva za našu zemlju. Kako saznajemo, u toku je procedura za dobijanje državljanstva i sasvim je realno da će Vjačanin predstavljati Srbiju sledeće godine na EP, kao i na OI u Rio de Žaneiru.\nTalentovana deca iz PK Proleter su iskoristila priliku da se slikaju sa svetskim rekorderom\n– Vjačanin je izrazio želju da bude član PK Proleter, iako nismo u mogućnosti da mu ponudimo specijalne uslove. Biće veliko pojačanje za naš klub i za reprezentaciju Srbije. Lenđer, Silađi, Stjepanović i Vjačanin će činiti štafetu, koja će moći da konkuriše jednu od medalaja na Evropskom prvenstvu, ali i Olimpijskim igrama – istakao je Jocić.\nTagovi Arkadij VjačaninPK ProleterPlivački klub ProleterplivanjePlivanje\nRaspored projekcija u bioskopu Cinema za period 27.03. – 29.03.2015.


NBS: Devizne rezerve na kraju avgusta iznosile 13,4 milijarde evra – Bankar.rs\nHome/ANALIZE/NBS: Devizne rezerve na kraju avgusta iznosile 13,4 milijarde evra\nNBS: Devizne rezerve na kraju avgusta iznosile 13,4 milijarde evra\nBruto devizne rezerve Narodne banke Srbije su na kraju avgusta, iznosile 13,4 milijardi evra.\nDeviznim rezervama na ovom nivou obezbeđuje se pokrivenost novčane mase M1 od 141 odsto i šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nBruto devizne rezerve su u proteklih godinu dana (u odnosu na kraj avgusta 2019. godine) povećane za 0,3 milijardi evra, čime je dodatno pojačan stub stabilnosti domaćeg finansijskog sistema.\nNa kraju avgusta bruto devizne rezerve bile su za 151,8 miliona evra niže nego na kraju prethodnog meseca, što je u najvećoj meri rezultat delovanja dva faktora – plaćanja deviznih obaveza države (97,5 miliona evra), kao i nastavka aktivnosti Narodne banke Srbije na domaćem deviznom tržištu radi obezbeđenja finansijske stabilnosti, odnosno ublažavanja efekata korona-krize na domaću ekonomiju (ukupan efekat po osnovu neto prodaje deviza i svop aukcija -173,0 miliona evra). Neto prilivi u devizne rezerve tokom avgusta ostvareni su po osnovu efikasnog upravljanja deviznim rezervama, donacija, devizne obavezne rezerve usled uobičajenih aktivnosti banaka i drugim osnovima (ukupno 114,6 miliona evra), a ostvaren je i pozitivan neto tržišni efekat (4,1 milion evra).\nObim realizovane trgovine devizama na međubankarskom deviznom tržištu u avgustu iznosio je 458,3 miliona evra i bio je za 58,3 miliona evra manji nego u prethodnom mesecu. U prvih osam meseci ove godine u međubankarskoj trgovini realizovano je ukupno 4.411,1 milion evra.\nU avgustu, kao i od početka ove godine, vrednost dinara gotovo je nepromenjena u odnosu na evro. Narodna banka Srbije je na međubankarskom deviznom tržištu u avgustu neto prodala 160 miliona evra. Posmatrano od početka godine, Narodna banka Srbije je radi održavanja relativne stabilnosti na deviznom tržištu, a u uslovima znatno pojačane globalne neizvesnosti usled korona-krize, neto prodala 1.515 miliona evra.\nNeutrošena sredstva iz IPA preusmerena za prevazilaženje korona krize


SportDC - Rukomet - Žene - 2021-2022 - Premijer liga BiH - Vesti\nPetak, 01.07.2022 15:10\n07.05.2022 19:15 Administrator DC\nRukometašice Borca danas su odigrale odličnu utakmicu, protiv starog rivala Ilidže i napunile im do vrha mrežu. Utakmica je bila dinamična, sa mnogo lijepih akcija i atraktivnih golova. Najbolji strijelac danas bila je kapiten borca Jovana Novaković sa 7 postignutih golova, po 5 gol su dale Tintor i Railić, dok su po 4 dodale Ćutković,...\n02.05.2022 10:43 Administrator DC\nRukometašice Borca ubjedljivo su savladale Leotar u Trebinju sa 38:15 u 19. kolu Premijer lige BiH. Aktuelne šampionke pokazale su da su u ovom trenutku mnogo kvalitetnija i zrelija ekipa, što govori i krajnji rezultat. “Osice” su sjajno otvorile utakmicu, jer su prvi gol primile tek u 12. minutu. U istim ritmu nastavile su i u narednim minutama, pa su već na poluvremenu imale 17:8....\n17.04.2022 17:15 Ismet Nimanović\nOdigrani su susreti 18. Kola Premijer lige BiH za rukometašice, u Banja Luci je odigran veliki derbi između domaćeg Borca i Gruda koji je pripao Gruđankama 26:23, koje su na pragu osvajanja sedme titule prvakinja BiH. Hadžići su slavili u Brčkom protiv Jedinstva 29:24, kao i Knežpoljka u Zavidovićima 22:21, dok su Izviđač CO i mostarski Zrinjski bili uspješni domaći u...


8 Dec 2021, 9:23 Požarevac SATTV Marija Vajner\nGrad Požarevac je i treći put dobio finansijska sredstva kroz Program nemačke razvojne saradnje ,,Inkluzija Roma i drugih marginalizovanih grupa u Srbiji''- Inicijativa za inkluziju 3.\nProgram realizuje Nemačka organizacija za međunarodnu saradnju-GIZ, u saradnji sa Ministarstvom za ljudska i manjinska prava i društveni dijalog.\nProjekat podrazumeva unapređenje položaja marginalizovanih grupa i nacionalnih manjina kroz pomoć u pokretanju sopstvenog posla, zapošljavanju, organizovanju stručnih kurseva i obuka po ličnom izboru, kao i u oblasti starih zanata. Cilj nam je da sa Nemačkom kao partnerom, pomognemo zapošljavanje naših sugrađana koji najteže dolaze do posla i koji su najugroženiji.\nVrednost treće faze projekta je 100.000 evra i podrazumeva:\n1. Pokretanje sopstvenog biznisa, odnosno osnivanje 10 novih preduzeća, kroz subvencije za kupovinu opreme (ukupno 30.000 evra),\n2. Zapošljavanje 15 osoba u već postojećim preduzećima na teritoriji Grada, kroz subvencije za kupovinu opreme (ukupno 37.500 evra),\n3. Karijerno vođenje za 30 korisnika,\n4. Specijalizovani trening u skladu sa pojedinačnim izborom za 30 korisnika,\n5. Trening u oblasti starih zanata i rukotvorina za 10 korisnica.\nOvog puta Grad realizuje Projekat u saradnji sa dve partnerske organizacije sa teritorije Grada Požarevca i to Romskim udruženjem žena ,,Ruž'' i Udruženjem Roma braničevskog okruga''.\nPožarevac je već dva puta sproveo projekte uz partnerstvo sa GIZ-om. u vrednosti od skoro 400.000 evra za unapređenje položaja Roma i drugih marginalizovanih grupa. Konkretan rezultat sprovođenja ovih projekata je pokretanje 35 start-ap preduzeća, zapoššljavanje 45 osoba u postojećim preduzećima i obučavanje više od 60 osoba kroz specijalizivane treninge za različite zanate, za preko 60 osoba, čime je stvoren preduslov za zapošljavanje naših sugrađana koji najteže dolaze do posla.\nProgram Inkluzija Roma i drugih marginalizovanih grupa u Srbiji se sprovodi u okviru Nemačke razvojne saradnje. Projekat realizuje Nemačka organizacija za međunarodnu saradnju GIZ u saradnji sa Ministarstvom za ljudska i manjinska prava i društveni dijalog.\nU Kostolcu obeležen Međunarodni dan Roma\n9 Apr 2022, 10:07\nSvečanom akademijom, u Gradskoj opštini Kostolac obeležen je Svetski dan Roma, 8. april. To je dan proslave romske…\nViše od 5.000 Roma u Požarevcu danas proslavlja svoj dan\n8 Apr 2022, 14:03\nUdruženje Roma „Radna mala“ Požarevac obeležilo je Međunarodni dan Roma. Kao i svaki praznik, i ovaj proslavljaju…\nSvetski dan Roma obeležen i u Požarevcu\n8 Apr 2022, 14:01\nU svetu se danas obeležava Svetski dan Roma. Prvi Svetski kongres Roma održan je 8. aprila 1971. godine u Londonu i ustanovljena…


Izvor: Vesti online/Sport arhiva vesti 14.06.2018 - Naslovi.net\nIzvor: Vesti online/Sport arhiva vesti 14.06.2018\nSvetsko prvenstvo u fudbalu, 21. po redu, počelo je danas u Moskvi, na stadionu "Lužnjiki", ubedljivom pobedom domaćina Rusije nad Saudijskom Arabijom. Svetsko prvenstvo u Rusiji otvoreno uz prigodnu koreografiju i mužički program, uz prisustvo… »\nVesti online: Istorija na strani "zborne": 75% domaćina pobedom počelo mundijal\n- Idem na sud i vraćam se nazad - rekao je on u svom stilu. Pripadnici bosansko-hercegovačke državne policijske agencije za istrage i zaštitu (SIPA) uhapsili su u Međugorju Zdravka Mamića po međunarodnoj poternici koju su za njim raspisala… »\nU drugom kolu poslednjeg, petog vikenda Lige nacija naša reprezentacija je pobedila domaćina turnira s 3:0 (29:27, 25:13, 25:16). U poslednjem meču Srbija, koja je već bila obezbedila plasman na završni turnir u Nanđingu (27. jun – 1. jul), igra s… »\nFudbaleri Crvene zvezde otputovali su danas na Zlatibor na prvu fazu priprema bez Mohameda El Fardua Bena i poslednjeg pojačanja Dejana Melega. Ben i Meleg će se kasnije priključiti saigračima na poznatnoj planini, gde će šampion Srbije raditi do… »\nNjegov menadžer Miško Ražnatović saopštio je da je Marinković potpisao novi dvogodišnji ugovor, koji mu daje mogućnost da u slučaju adekvatne ponude ode u NBA ligu. Talentovani košarkaš Partizana Vanja Marinković potpisao je dvogodišnji… »\nU prvom kolu Premijer lige Jokanović domaćin Milivojeviću\nDerbi se 11. avgusta igra na "Emiratima": Arsenal bez Vengera dočekuje šampiona Mančester siti. Fulam na početku dočekuje Kristal palas u kojem igra Luka Milivojević, a ostaje da se vidi hoće li u Jokanovićevom jatu i dalje biti Aleksandar… »\nNekadašnji kapiten španske fudbalske reprezentacije Ćavi Ernandez podržao je odluku da se smeni selektor Đulen Lopetegi, samo dva dana pred duel sa Portugalijom na Mundijalu u Rusiji. Prvi čovek Fudbalskog saveza Španije Luis Rubales juče je… »\nKošarkaški savez Srbije i cela nacija su ponosni zato što su srpski basketaši treći put uzastopno postali šampioni sveta, izjavio je predsednik Saveza Predrag Danilović. Danilović je čestitao basketašima, koji su igrali u sastavu Dušan Domović… »


Reciprocitet za povraćaj PDV-a još nismo uspostavili! › Made-in-Germany.rs\nZbog toga što Srbija nije uspostavila reciprocitet u vraćanju PDV-a sa pojedinim zemljama EU i Turskom, domaći privrednici godišnje gube dosta novca, izjavio je MirkoVincetić, ovlašćeni zastupnik švajcarske firme „Kešbek“ za usluge vraćanja PDV-a.\nOn je naglasio da bi uspostavljanjem uzajamnosti Srbije sa Nemačkom, Hrvatskom, Slovenijom, Italijom, Švajcarkom, Mađarskom, Češkom, Slovačkom, Bugarskom, Poljskom i Grčkom, naši privrednici mogli godišnje da uštede 100 miliona eura, prenosi agencija „Tanjug“.\n– Uspostava uzajamnosti u vraćanju PDV-a između Srbije i Turske doneće korist za srpski budžet od 40 miliona eura godišnje. Ta cifra izračunata je po međunarodnoj metodologiji. U Beloj knjizi saveta stranih investitora za 2013. godinu jedna od preporuka za Vladu Srbije je da se uspostavi uzajamnost sa svim državama Evrope, koje takođe, traže uzajamnost. Da bi se uspostavila uzajamnost, u Srbiji nije potrebno doneti nijedan novi zakon, niti bilo kakav propis. Dovoljno je proslediti pismo ministra finansija i dirktora Poreske upave određenim državama i uspostavlja se uzajamnost – rekao je Vincetić i naglasio da je ta tema izuzetno važna za srpske privrednike, ali i da je, sa druge strane, u Srbiji potpuno nepoznata.\nPrema njegovim rečima, sa Turskom je već razmenjen prvi set pisama o uzajmanosti, ali pismo koje su nam vratili Turci stoji u Ministarstvu finansija već šest meseci i nikako da se vrati u Tursku i da se uspostavi uzajamnost. On kaže i da je problem u tome što se u Srbiji niko time ozbiljno ne bavi, kao i da skoro svi misle da je za to potrebno zaključivanje međudržavnih sporazuma, koje pretpostavlja sporu parlamentarnu proceduru.\n– Izmenjeni Zakon o PDV-u dozvoljava uspostavljanje uzajamnosti, a sve pomenute države insistiraju na reciprocitetu. Pravni osnov za povraćaj PDV-a iz država EU je Direktiva 13 koju bez ikakvih uslova primenjuju države EU kao što su Austrija, Belgija, Danska, Finska, Francuska, Irska, Island, Luksemburg, VelikaBritanija i druge – naveo je Vincetić.\nOn je objasnio da postoji interes Srbije da se uspostavi uzajamnost u povrćaju PDV-a sa Turskom, jer turski kamioni koji prolaze kroz Srbiju ne mogu da izdejstvuju povraćaj PDV-a za plaćeno gorivo i putarinu, pa zato zaobilaze našu zemlju i idu preko Bugarske i Rumunije, Koridorom 4.\nIzvoz Srbije u Nemačku na istorijskom maksimumu\nOd MiG na 11/03/2014 / Trgovina / Ostavite komentar


Rusi kaznili svet: Turista i do 96% manje\nIzvor: B92, 13.Mar.2016, 10:09\nMoskva -- Broj ruskih državljana koji su prošle godine otputovali u inostranstvo smanjen je za 31,3 odsto, što je najveći pad za poslednjih 18 godina.\n"Ruski građani su realizovali ukupno 12 miliona međunarodnih putovanja u prošloj godini", izjavila je portparolka turističke unije Irina Tjurina, a prenosi portal Moskou tajms.\nRazlog prošlogodišnjeg pada broja ruskih turista u inostranstvu je slabljenje ruske valute, kao i zabrana koja je uvedena na letove >> Pročitaj celu vest na sajtu B92 << ka Turskoj i Egiptu, dvema najpopularnijim turističkim destinacijama među građanima Rusije.\nManjim dolascima ruskih turista je najteže bila pogođena Indonezija, koja je registrovala pad ruskih turista od 96,6 odsto, zatim Tunis s padom od 83 odsto ruskih gostiju i Dominikanska Republika, koju je prošle godine posetilo 82,5 odsto manje Rusa.\nU Evropi, najveći pad ruskih turista od 48 odsto registrovan je u Grčkoj, za kojom slede Bugarska, Španija i Hrvatska, koje su se suočile sa padom od po 41 odsto, prema podacima turističke unije Rusije.\nPre 2015. godine, najveći pad u ruskom odlaznom turizmu registrovan je 1998. godine, kada je broj ruskih turista koji su putovali u inostranstvo pao za 24,4 odsto u odnosu na godinu dana ranije.\nRuska turistička unija veruje da je 2015. godina bila najteža godina u istoriji privatnog turističkog poslovanja u Rusiji.\nRusi kaznili svijet: Turista i do 96% manje\nIzvor: Nezavisne Novine, 13.Mar.2016\nMoskva -- Broj ruskih državljana koji su prošle godine otputovali u inostranstvo smanjen je za 31,3 odsto, što je najveći pad za posljednjih 18 godina..."Ruski građani su realizovali ukupno 12 miliona međunarodnih putovanja u prošloj godini", izjavila je portparolka turističke unije Irina Tjurina,...


Goran Kiković predsjednik SO Berane\nObjavljeno subota, 22 mart 2014 10:21\nGoran Kiković - profesor istorije i dosadašnji šef Kluba odbornika Demokratskog fronta (DF) u lokalnom parlamentu biće novi predsjednik Skupštine opštine Berane, odlučeno je na sinoćnjem sastanku OO Nove srpske demokratije (NOVA) saznaje „Espona“.\nKiković, čiji je jedini protivkandidat bila Vida Ivanović, a o čemu je „Espona“ već pisala, predložen je većinom glasova OO Nove srpske demokratije, pa će na funkciju predsjednika SO zvanično biti izabran u ponedjeljak, 24. marta, za kada je zakazana Konstitutivna sjednica SO Berane.\nPrema našim saznanjima, osim izbora Kikovića, na sastanku OO Nove je odlučeno i da potpredsjednik opštine bude Sveto Mitrović - bivši predsjednik SO Berane u periodu 1998-2002. godine i nekadašnji direktor Agencije za izgradnju i razvoj Berana.\nTo skoro sigurno znači da će Opština Berane imati tri potpredsjednika, koliko je imala i aktuelna vlast, jer će, pored SNP-a, jedno potpredsjedničko mjesto imati i Pokret za promjene koje će, najvjerovatnije, pokriti dr Zoran Marsenić - predsjednik OO PzP Berane.\nCrnoj Gori poručeno da je nesumnjivi predvodnik integracija i stabilizujući faktor u regionu\nPredsjednik VladeDuško Markovićrazgovarao je u Briselu sa ambasadorima država članica Evropske unije, u okviru nastavka dijaloga o procesu pristupanja Crne Gore ...\nPeta sjednica SO Berane zakazana za petak\nPeta redovna sjednica SO Berane, održaće se u petak, 19. Aprila, sa početkom u 11. Časova. To je saopštio Zoran Jelić- sekretar Skupštine opštine ...


Aviokompanije obustavljaju letove za Ukrajinu\nAvion aviokompanije SkyUp koji je letio iz grada Funchal u Portugalu za Kijev, prinudno je u nedjelju sletio u Kišnjev u Moldaviji, jer je vlasnik letjelice zabranio ulazak aviona u zračni prostor Ukrajine.\nKako prenosi agencija Interfaks-Ukrajina, na sajtu te aviokompanije je objavljeno da će SkyUp zajedno sa ambasadom Ukrajine u Moldaviji osigurati prebacivanje putnika u Ukrajinu, prenio je Tanjug.\nU subotu je saopšteno da je holandska aviokompanija KLM odlučila obustaviti letove za Ukrajinu, kao mjeru predostrožnosti zbog napete situacije u toj zemlji.\nUpozorenje o obustavi saobraćaja iznad Ukrajine\nSaopštenje je uslijedilo nekoliko sati nakon što je Vlada Holandije pozvala svoje državljane da što prije napuste Ukrajinu zbog sigurnosne situacije, preneo je Reuters.\nUkrajinski zastupnik iz opozicione stranke Evropska solidarnost Aleksej Gončarenko, izjavio je da će, najvjerovatnije, od ponedjeljka biti obustavljen zračni saobraćaj iznad Ukrajine, prenose RIA Novosti.\nGončarenko je preporučio Ukrajincima koji su u inostranstvu i žele da se vrate kući, da to učine što prije.


Vigemark: Najvažnije sprovođenje reformi - infoBirač\nSpecijalni predstavnik EU u BiH Lars Gunar Vigemark rekao je danas u Zvorniku da EU stalno ističe važnost provođenja socio-ekonomskih, reformi u oblasti vladavine prava, javne uprave i drugih oblasti.\n„Ovo su, naravno, reforme i mjere koje se najvećim dijelom provode na višim nivoima, odnosno na nivou BiH, entiteta itd, ali se pravi rezultati vide i postižu na lokalnim nivoima“, rekao je Vigemark novinarima, prije početka drugog foruma o lokalnom ekonomskom i održivom razvoju pod nazivom : „Lokalna zajednica preuzima inicijativu“.\nOn je istakao da je ovo istovremeno prilika da se razgovara sa ljudima, da se od njih čuju problemi, jer je Zvornik, naravno, jako zanimljiva sredina i ima interesantan geografki položaj.\nIstičući da je Zvornik i regija koju pokriva u pograničnom dijelu, Vigemark je podsjetio da je suština EU da se granice ukidaju, odnosno da budu što manje vidljive.\n„Razgovarao sam prethodno da gradonačelnikom Zvornika Zoranom Stevanovićem o mogućnosti olakšavanja prelaska granice, jer, prema nekim saznanjima, još uvijek se predugo čeka na prelazak granice u ovom dijelu“, rekao je Vigemark.\nOn je naglasio da se pokušava da se pomogne i unaprijedi ova situacija oko prelaska granica.\nIstičući da je sa Stevanovićem bilo riječi i o lokalnim pitanjima i projektima, Vigemark je rekao da EU podržava, prije svega, projekat vodosnabdjevanja, kao i druge projekte upravljanja otpadom, a istaknut je i problem ilegalnih deponija.\n„Ovdje sam i da čujem mišljenje običnih građana, da čujemo sa kojim se problemima oni susreću, a nadam se da će biti istaknuti i pozitivni primjeri koji se mogu dodatno podržati, zašto ne i sa obje strane Drine, s obje strane granice, jer je to svakako vrsta saradnje na koju EU stavlja poseban naglasak“, istakao je specijalni predstvanik EU u BiH.\nVigemark je rekao da je ovo prilika za dijalog, dodavši da ovoj zemlji treba mnogo više dijaloga.\nIstičući veliku važnost koju imaju lokalne samouprave u procesu evropskih integracija, Vigemrak je rekao da forumu prisustvuju domaći, i eksperti iz Srbije i Hrvatske koji će govoriti na različite teme kao što su kako pokrenuti biznis, kako poslovati, kako dobiti podršku EU.\nGradonačelnik Stevanović istakao je da je sa Vigemarkom razgovarao o želji Zvornika, Malog Zvornika i cijelog okruženja, kao i potrebe ljudi koji žive na granici, da se što prije ove sredine uključe u evrospke tokove, da što prije nestanu granice na Drini.\n„Želja nam je da obezbjedimo kontinuiranu kominikaciju, putnu i svaku drugu, da nastavimo sa aplikacijama o pristupnim fondovima EU, jer Zvornik želi da bude evropski grad i sredina u kojoj se poštuju svi ljudi, svi narodi, svi oni koji dobro misle sebi i drugima“, rekao je Stevanović.\nOn je dodao da je ovaj forum bio istovremeno i promocija Zvornika, koji želi da stane rame uz rame sa drugim gradovima koji su već u Evropi.\nAmbasador Hrvatske u BiH Ivan Del Vehio rekao je da je Hrvatska, kao članica EU, pozdravila ovu inicijativu, te da želi da pokaže hrvatska iskustva na putu ka EU.\n„Smatram da se sve te usluge o kojima se govori u evropskoj agendi, zapravo, dominantno daju građanima na lokalnom nivou“, rekao je Del Vehio.\nOn je naglasio da je ključno da se motivišu svi, a pogotovo mladi ljudi, da se uključe i pomognu da sve službe koje pružaju usluge građanima, a to su školstvo, zdravstvo, zapošljavanje, sudski procesi, budu stavljene u još efikasniju funkciju.\nKancelarija specijalnog predstavnika EU u BiH realizuje projakt o lokalnom ekonomskom i održivom razvoju u okviru kojeg se otvoreno diksutuje o trenutnoj situaciji na lokalnom nivou, te izazovima i mogućnostima koje nudi proces pristupanja EU.


EXPRES - Rot: Verujem da će poglavlja biti otvorena u ovoj godini\nRot: Verujem da će poglavlja biti otvorena u ovoj godini\nBEOGRAD - Državni ministar za Evropu u Ministarstvu inostranih poslova Nemačke Mihail Rot rekao je večeras u Beogradu da je optimista da će još u toku ove godine da se otvore prva pregovaračka poglavlja sa Srbijom.\nOn je istakao da bi se time uputio jasan signal Evropskom društvu u Srbiji da se napreduje.\n"Mi bismo se radovali kada bi Srbija postala članica EU, ali je za to potreban napredak u još više oblasti, kao što su demokratija, vladavina prava, nezavisnost pravosuđa, sloboda medija i borba protiv korupcije. Imam utisak da ćemo u narednih meseci i godina imati dobar napredak", rekao je Rot.\nOn je, odgovarajući na pitanje da li će Berlin omogućiti otvaranje poglavlja, rekao da očigledno postoji nesporazum i da nije u nadležnosti Berlina, već Evropske komisije u Briselu da vodi pregovore o pristupanju EU.\n"Nemačka je blizak partner Srbije na dugom i sigurno teškom putu ka EU. Možete se osloniti na to da će moja vlada i Bundestag konstruktivno podržati ovaj proces", objasnio je Rot, pomenuvši da ima povoda za optimizam da će još ove godine moći da se otvore prva poglavlja.\nOn je podsetio da je postignut potrebni napredak u dijalogu Beograda i Prištine, koji je preduslov za otvaranje odgovarajućeg poglavlja.\nMore in this category: « Tahiri: O probnim tablicama 28. i 29. septembra u Briselu\tŠabiću uručena nagrada za unapređenje kulture ljudskih prava »


Poništiti imenovanje direktora IDDEEA-e zbog nespojivosti funkcija - Transparency International B&H\nBanja Luka, 30. maj 2017. – Transparency International u Bosni i Hercegovini (TI BiH) uputio je Ministarstvu civilnih poslova BiH prijedlog za poništenje imenovanja Arifa Nanića na mjesto direktora Agencije za identifikaciona dokumenta, evidenciju i razmjenu podataka (IDDEEA). Nanića je Vijeće ministara imenovalo na poziciju direktora IDDEEA iako je istovremeno član Ureda za razmatranje žalbi (URŽ), što je suprotno Zakonu o javnim nabavkama BiH, koji jasno propisuje da je funkcija člana URŽ „nespojiva s bilo kojom drugom direktnom ili indirektnom, stalnom ili povremenom dužnošću“.\nTI BiH je od URŽ dobio potvrdu da do 19.5.2017. Nanić nije podnio ostavku na mjesto člana Ureda u filijali Banjaluka, zbog čega se obratio Ministarstvu civilnih poslova sa prigovorom na imenovanje Nanića za direktora IDDEEA-e jer nisu ispoštovani ni principi Zakona o ministarskim imenovanjima, imenovanjima Vijeća ministara i drugim imenovanjima BiH – posebno princip zakonitosti koji nalaže da se sva javna imenovanja vrše na zakonit način i u skladu sa svim važećim pravilima, propisima i zakonima.\nU ovom slučaju ne samo da su prekršene zakonske odredbe, već su pokazane i slabosti u vršenju provjera, kojima je trebalo spriječiti imenovanje na nespojivu funkciju. S druge strane, Nanić se ovom pozicijom može naći i u sukobu interesa, jer u isto vrijeme rukovodi ugovornim organom koji provodi javne nabavke, a obnaša i funkciju člana Ureda koji je nadležan za provođenje Zakona o javnim nabavkama i postupanje po žalbama na konkretne postupke.\nTI BiH je zbog svega navedenog od Ministarstva civilnih poslova tražio da se ovo imenovanje poništi i da se pristupi novom postupku imenovanja, a ukoliko Ministarstvo ne postupi po prijedlogu, TI BiH će se obratiti i institucijama nadležnim za razrješenje članova URŽ, kako bi se nespojivost otklonila.\nPress rls – 30.5.2017.Prigovor IDDEEAURŽ odgovor


Na sjednici će biti riječi o saradnji u zdravstvu, obrazovanju, energetici, elektroprivredi, privrednoj saradnji, a trebalo bi da budu potpisani i određeni memorandumi.\nPočetak sjednice zakazan je za 12.00 časova u zgradi Vlade Srbije, a u 14.00 časova previđeno je obraćanje premijera Srbije Mirka Cvetkovića i Srpske Aleksandra Džombića.\nOvo će biti druga zajednička sjednica vlada Srbije i Republike Srpske.\nPrva je održana 18. marta u Banjaluci. Tada su Cvetković i Džombić ocijenili da odnosi Beograda i Banjaluke nikad nisu bili na višem nivou, a potpisani su i ugovori o dva kredita, ukupne vrijednosti oko 21 milion KM.\nPrvi kredit od 16,5 miliona KM namijenjen je za nabavku 200 vagona za potrebe RS, a drugi od 4,5 miliona KM za nabavku računarske opreme za škole u RS.\nU skladu sa Sporazumom o specijalnim paralelnim vezama Srbije i Republike Srpske, do sada je potpisano 27 različitih sporazuma. Srna\nTagovi: aleksandar dzombicbeogradmilivoje mihajlovicmirko cvetkovicsjednicavlada republike srpskevlada srbije


source.ba | Dodik: Đukanoviću ne treba dati medijsku i političku pozornicu u Sarajevu\nČlan Predsjedništva BiH Milorad Dodik rekao je danas u Banjaluci da posjeta BiH crnogorskog predsjednika Mila Đukanovića treba biti odgođena, jer su ugrožena srpska nacionalna prava u Crnoj Gori, te naglasio da ovo pitanje ponovo treba aktivirati nakon smirivanja situacije.\n- Smatram da zbog ugrožavanja srpskih nacionalnih prava u vezi sa Srpskom pravoslavnom crkvom i njenim identitetom nije najbolji trenutak da Đukanović dobije medijsku i političku pozornicu u BiH i Sarajevu da bi je iskoristio pravdajući svoj atak na SPC i njenu imovinu - istakao je Dodik.\nOn je naveo da bi posjeta mogla da bude problem i Đukanoviću i da je zato glasao i drugi put protiv njegove posjete.\n- Ključni momenat prethodnog zasjedanja bio je da predstavnici Srpske u institucijama BiH neće odlučivati dok strane sudije ne odu iz Ustavnog suda BiH, i o svemu smo zajednički glasali. Zato sam zatražio ovu sjednicu - dodao je Dodik, prenosi Oslobođenje.


vojna strategija - Sputnjik Srbija\n„Morske zmije": Ruski admiral ocenio novu vojnu strategiju Velike Britanije\nPlanovi Velike Britanije o širenju prisustva u Crnom i Baltičkom moru i na Arktiku su preambiciozni i malo je verovatno da će uticati na bezbednost Rusije. Pažljivo praćenje Britanaca će biti dovoljno za odbijanje pretnji, izjavio je za Sputnjik komandant Crnomorske flote Rusije (1998-2002. godine) admiral Vladimir Komojedov.\nBritanska ambasada u Moskvi: Rusija proglašena za glavnu pretnju „zbog hemijskog oružja“\nBritanska ambasada u Moskvi saopštila je da je u novoj odbrambenoj strategiji Londona Rusija označena kao glavna pretnja zbog zabrinutosti u vezi sa upotrebom hemijskog oružja na teritoriji Velike Britanije.\nPredlog Strategije nacionalne bezbednosti Srbije i predlog Strategije odbrane ušli su u skupštinsku proceduru Republike Srbije. Dokumenti predviđaju da Srbija neće postati član Zapadne vojne alijanse.\nSAD će povećavati svoj nuklearni potencijal sve dok se ostali ne opamete, izjavio je američki predsednik Donald Tramp, aludirajući na Rusiju i Kinu, uz napomenu da Amerika za to ima novca kao niko drugi.\nNATO usvojio novu vazduhoplovnu vojnu strategiju\nNATO je u utorak predstavio svoju novu strategiju Zajedničkih vazduhoplovnih snaga koja omogućava savezničkim vazduhoplovnim snagama da budu fleksibilnije, kako bi se odbranile od konkurenata i bilo kakvih nepredviđenih uslova, sa akcentom na rastuću ulogu sajber i svemirskih sredstava.\nNova odbrambena strategija Amerike podseća na način razmišljanja iz vremena Hladnog rata koje može dovesti do toga da globalni mir i razvoj ostanu samo ideali do kojih je nemoguće stići, saopštila je Ambasada Kine u SAD.\nNova vojna strategija SAD: Kina i Rusija glavni rivali\nPentagon je objavio novu vojnu strategiju SAD u kojoj su kao glavni konkurenti označene Kina i Rusija, Severna Koreja i Iran.\nNova američka vojna strategija — zamenjen redosled glavnih neprijatelja\nU novoj američkoj vojnoj strategiji, koju je Pentagon objavio, kao glavni konkurenti Sjedinjenih Američkih Država navode se Kina, Rusija, Severna Koreja i Iran.\nNova strategija Rusije protiv japanskih PVO sistema\nMoskva će u nove vojne planove uzeti u obzir nedavno razmeštanje novih protivvazdušnih sistema u Japanu, izjavio je zamenik ministra inostranih poslova Rusije Sergej Rjabkov.\nJačanje istočnog krila NATO-a — odgovor na politiku Rusije\nUoči samita NATO-a koji će se održati 8. i 9. jula u Varšavi, generalni sekretar Severnoatlantskog pakta Jens Stoltenberg je u intervjuu za Radio „Poljska“ komentarisao nameru Pakta da pojača istočno krilo.\nGruško: Rusija će reagovati na vojnu strategiju NATO-a\nStalni predstavnik Rusije pri NATO-u Aleksandar Gruško obećao je da će Rusija proučiti vojnu strategiju Alijanse i reagovati na nju.\nNova strategija vojne komande SAD u Evropi izaziva nedoumice\nNova strategija komandovanja oružanim snagama SAD u Evropi kod Moskve izaziva nedoumice, izjavio je stalni predstavnik Ruske Federacije pri NATO-u Aleksandar Gruško.\nNATO za novu strategiju hibridnog rata\nŠefovi diplomatije 28 zemalja NATO-a trebalo bi da tokom zasedanja 1. i 2. decembra u Briselu odobre novu strategiju Alijanse za vođenje hibridnog rata, saopštio je generalni sekretar NATO-a Jens Stoltenberg.\nAmerička Nacionalna vojna strategija je u rukama američke finansijske elite, a ne građana, dok odlučnost da SAD vladaju svetom kroz vojnu silu i ekstremno nasilje postaje kamen-temeljac američke moći.\nNova vojna strategija Rusije uzeće u obzir sve pretnje\nKomentarišući novu vojnu strategiju SAD, portparol ruskog predsednika Dmitrij Peskov izjavio je da mu je žao što je ona usmerena na sukob s Rusijom. Peskov je dodao da će, iako je još rano govoriti o odgovarajućem ruskom dokumentu, Ruska Federacija odgovoriti na sve pretnje.


Španija iz Srbije uvozi žitarice, moguć uvoz prerađevina – Radio Televizija 022 – Stara Pazova\nŠpanija iz Srbije uvozi žitarice, moguć uvoz prerađevina\nProšle godine trgovinska razmena iznosila je oko pola milijarde evra, od čega je španski izvoz u Srbiju iznosio oko 300 miliona eva, a oko 200 miliona bio je srpski izvoz u Španiju.\n“Ono što predstavlja značajan udeo u razmeni između dveju zemalja jeste u poljoprivredno-prehrambenom sektoru. Kada govorimo o prehrambenim proizvodima, veoma smo zadovoljni jer smo primetili da u Srbiji postoji interesovanje za uvoz španskog mesa, ribe, voća i povrća. Smatramo da može biti i bolje, pogotovo kada je reč o prerađenim proizvodima, poput maslinovog ulja ili nekih drugih mesnih prerađevina. S druge strane, Španija iz Srbije prvenstveno uvozi žitarice, a lično smatram da ima prostora za uvoz još drugih gastronomskih proizvoda iz Srbije”, rekao je Havijer Alvares.\nOn je pozdravio inicijativu ka zadrugarstvu u Srbiji i podsetio da u tom smislu španski model može biti izuzetno koristan, a da je on već primenjen u okviru inicijative “500 zadruga za 500 sela”.\n“Zadruge u Španiji omogućavaju poljoprivrednicima, pogotovo manjim proizvođačima, da kroz fiskalne olakšice i subvencije, ujedinjenim snagama budu konkurentniji na međunarodnom tržištu. Osim toga, kako se zadruge ukrupnjavaju, na taj način imaju i priliku da po povoljnijim uslovima pristupe poljoprivrednom osiguranju ili poljoprivrednim kreditima, na taj način smanje svoje troškove i da zapravo pojačaju svoj izvoz i konkurentnost”, kaže ekonomski savetnik u Ambasadi Španije.\nNapominje da u Španiji postoji veliki broj složenih zadruga koje posluju na nivou međunarodnih multinacionalnih kompanija. Podsetio je da je pozitivan primer složenih zadruga “Aneko”, čiji je predstavnik prošle godine boravio u Beogradu, kada je organizovan zajednički panel o poljoprivrednim zadrugama u Španiji i Srbiji.\n“Budući da je Srbija na evropskom putu i da smo primetili pozitivnu inicijativu ka zadrugarstvu, smatramo da špansko iskustvo može biti od koristi, a ono što nas posebno raduje jeste činjenica da su dve složene zadruge u Srbiji oformljene u okviru inicijative ‘500 zadruga za 500 sela’, i to baš po modelu španske zadruge ‘Aneko’, koja ima 70 članica”, rekao je Havijer Alvares.\nTagekonomija preradjevina saradnja spanija srbija trgovina zitarice


Vojni transporti ka aerodromu Žešov, najslabije čuvana tajna rata u Ukrajini - Izazov\nRadio-televizija Srbije\t 19. maja 2022. 20:28\nDo sredine maja, na taj aerodrom sletelo je više od 550, mahom američkih, transportnih aviona. U ruskom napadu na vojnu bazu koja se nalazi neposredno preko granice sa Poljskom poginulo najmanje četrdeset ukrajinskih vojnika.\nLetovi transportnih aviona ka poljskom aerodromu Žešov-Jasjonka najslabije su čuvana tajna u ratu koji već bezmalo tri meseca besni širom Ukrajine. Do sredine maja, na taj aerodrom sletelo je oko 550 velikih aviona, kojima se Ukrajincima doprema vojna pomoć.\nAerodrom se nalazi samo 80 kilometara od ukrajinske granice i 100 kilometara od Javorova, najbliže baze oružanih snaga Ukrajine. Ta je baza u nekoliko navrata bila meta ruskih raketnih napada. Austrijski Hojte, citirajući neimenovane svedoke, navodi da je u eksplozijama ruskih raketa poginulo najmanje 100 ljudi, uključujući dobrovoljce iz nekoliko evropskih država.\nPoslednji put, ruska vojska gađala je "put oružja" u noći između 15. i 16. maja, kada je nekoliko projektila pogodilo prugu nedaleko od baze Javorov. Ukrajinske vlasti saopštile su da u ovom napadu nije bilo mrtvih i ranjenih, ali da je oštećena železnička infrastruktura.\nIako se u izveštajima često izbegava navođenje imena ovog aerodroma, dileme već prilično dugo nema. Žešov-Jasjonka je najvažnija tačka za dopremanje vojne pomoći ukrajinskim snagama i na taj aerodrom je, do sada, sletelo oko 500 američkih transportnih aviona, te još oko 150 letelica drugih ratnih vazduhoplovstava.\nSi-En-En je broj aviona koji dnevno sleću na taj aerodrom procenio na 17, što je i maksimalni kapacitet ovog objekta. Na aerodromu su, od februara, stacionirani pripadnici 82. vazduhoplovno-desantne divizije oružanih snaga SAD.\nTim avionima, prema statistici koju je objavilo američko ratno vazduhoplovstvo, dopremljeno je 90 haubica kalibra 155 milimetara, oko 8.500 komada streljačkog naoružanja, 50 miliona komada municije, više od 180.000 granata, bezmalo 10.000 protivtenkovskih projektila i 15.000 tona razne vojne opreme.\nPreko piste je, od početka rata u Ukrajini, "prešlo" i oko 15.000 vojnika iz različitih država, uključujući američke marince, zemaljsko osoblje. Bazu brane dve baterije američkih protivvazdušnih projektila "patriot" kao i britanski sistem srednjeg dometa "skaj sejbr".\nIako je Rusija u nekoliko navrata najavljivala "odlučne mere" protiv pošiljki naoružanja vladi u Kijevu, do sada nijedna raketa nije preletela gotovo 600 kilometara dugu ukrajinsko-poljsku granicu.\nVojni eksperti smatraju da raketnim napadima nije ni moguće prekinuti dotok naoružanja iz Poljske, pre svega zato što je komanda NATO-a uspostavila prilično komplikovan sistem kojim se oružje doprema Ukrajincima.\nStoga, prekid ovog sistema jednim napadom i nije realna opcija, pa zapadni stručnjaci smatraju da je do sada najveći ruski napad na tokove snabdevanja oružjem, kada je sredinom marta na bazu Javorov ispaljeno čak 30 projektila, više predstavljao psihološki čin nego ozbiljan udarac putu kojim se Ukrajina snabdeva oružjem.\nUkrajinski zvaničnici su, posle ovog napada, saopštili da je ubijeno 40 i ranjeno više od 130 vojnika, dok je Moskva tvrdila da je u eksplozijama ubijeno oko "180 stranih plaćenika".\nU brojanje žrtava uključio se i Miror koji je, dan posle napada, objavio da su poginula i najmanje tri bivša pripadnika britanskih specijalnih jedinica, dok je ukupan broj žrtava procenjen na oko 100.\nSličnu procenu objavio je i austrijski Hojte, pozivajući se na izjavu neimenovanog nemačkog dobrovoljca, koji je preživeo taj ruski raketni napad. Prema pisanju holandskih medija, u napadu je "nestalo" nekoliko dobrovoljaca iz te države.\nJasjonka, od Luftvafea do poslednjeg susreta gigantskih "antonova"\nAerodrom Jasjonka je do 1939. godina bila obična livada na koju su povremeno sletali poljski avioni. Kada su Nemci okupirali tu državu, aerodrom je postao ključna baza Luftvafea u "Operaciji Barbarosa" i akcijama bombardovanja Staljingrada.\nKomandant jedinice stacionirane na ovom aerodromu – 4. vazduhoplovne flote Luftvafea bio je general Aleksander Ler, koji je komandovao napadima na Beograd i Grčku 1941. godine. Ler je od avgusta 1942. godine bio komandant nemačkih trupa na jugoistoku Evrope.\nTri godina kasnije, aerodrom je još jednom dobio priličan značaj u pokušaju Nemaca da zaustave prodor Crvene armije na zapad.\nOkolina Jasjonke još jednom se pominje u istoriji – tokom "Operacije oluja", kada je poljska vlada u egzilu pokušala da istovremenim ustankom na nekoliko mesta u toj državi uspostavi granice na mestu na kojem su bile pre gotovo istovremenih napada nemačkih i sovjetskih snaga 1939. godine.\nSuštinski, Poljaci su se nadali da će uspeti da preuzmu kontrolu nad ovom teritorijom pre dolaska Crvene armije i buduće odnose sa Moskvom grade na osnovu granica koje su postojale pre početka Drugog svetskog rata.\nSlomom Varšavskog ustanka i ostalih akcija koje su pratile ovaj događaj, okončana je "Operacija oluja", a Moskva je poljskoj vladi u egzilu zabranila povratak u zemlju.\nPosle Drugog svetskog rata, aerodrom je pretvoren u civilni.\nKrajem 2021. godine, na njemu su poslednji put zajedno snimljena dva najveća transportna aviona na svetu – ukrajinski "antonovi" An-225 "mrija" i An-124 "ruslan".\nNajveći transportni avion na svetu, An-225, uništen je početkom ukrajinskog rata na aerodromu nedaleko od Kijeva.


KADETI RADNIČKOG DO TITULE PRVAKA VOJVODINE BEZ PORAZA | ZR KLIK\nKADETI RADNIČKOG DO TITULE PRVAKA VOJVODINE BEZ PORAZA\nZrenjanin- Kadeti FK „Radnički Zrenjanin“ postali su prvaci Vojvodine, postigli su odličan uspeh i u plej-ofu sa osam pobeda i dve nerešene utakmice zasluženo osvojili naslov prvaka, ostavivši iza sebe ekipu Vojvodine iz Novog Sada, TSC-a iz Bačke Topole, Dinama iz Pančeva, Borca iz Novog Sada i ekipu Spartaka iz Subotice.\nTim povodom na stadionu kraj „Skrobare“ pre odigravanja poslednje utakmice u plej-ofu protiv ekipe Spartaka, Nenad Bikić predsednik Fudbalskog saveza Područja Zrenjanin kapitenu Banč Ivanu uručio je pehar.\nOvu generaciju predvodi trener Darko Tošić i ovo mu je druga titula prvaka Kadetske lige Vojvodine u zadnje tri godine. Prethodno je bio prvak u generaciji fudbalera rođenih 1999. godine u sezoni 2015/2016.\n– Želim da istaknem da su ovi momci izuzetno talentovani, ali je bilo potrebno vreme da se ova ekipa uigra i fudbalskim žargonom „skocka“. Izuzetno sam ponosan na njih, u plel-ofu nisu izgubili ni jednu utakmicu i pred njima je budućnost. Neki od igrača biće od leta priključeni prvom timu, da se polako naviknu na sistem rada koji zahteva mnogo više. Ostaje žal što se ova generacija neće oprobati u Kvalitetnoj ligi Srbije, jer izlaze iz kategorije kadeta i postaju omladinci, ali su izborili plasman svojim mlađim drugarima. U narednih nekoliko dana, nakon sastanka sa lokalnom samoupravom, odlučićemo o daljim koracima, hteo bih da istaknem da od kad smo preuzeli klub, imamo odličnu saradnju sa Gradskom upravom i nadam se da će imati sluha da uz njihovu pomoć zajedno nastavimo takmičenje u Kvalitetnoj ligi Srbije. Mislim da smo lokomtiva koja vuče zrenjaninski fudbal unapred, imamo trenere koji ozbiljno rade sa mlađim kategorijama i ovaj uspeh je još jedan dokaz za to- istakao je Darko Tošić.\nZa šampionsku generaciju ove sezone nastupali su:\n1. Bačko Stefan\n2. Banč Ivan\n3. Šerban Zoran\n4. Bojanić Slaviša\n5. Kosović Nikola\n6. Štrbac Dušan\n7. Petrov Veljko\n8. Kondić Danilo\n9. Malek Andrej\n10. Gajilović Stefan\n11. Popov Stefan\n12. Baćan Dušan\n13. Balo Viktor\n14. Romanov Jovan\n15. Miholjčić Lazar\n16. Zekić Petar\n17. Jeftenić Ognjen\n18. Nedeljkov Srđan\n19. Narančić Nemanja\n20. Veličković Veljko\n21. Maljukan Nikola\nTrener : Tošić Darko


Pošto je u pitanju veliki broj hotela sa hiljadama turista nema govora o premeštanju ljudi, pišu "Novosti".\n- Požar je i u Marmarisu i najugroženiji je hotel "Luđi" u kojiem, pretpostavljamo, ima srpskih turista.\nU turskim medijima se pojavila informacija da su požare podmetnuli izbeglice iz Avganistana. Ipak, neverovatno je da su svi buknuli u istom trenutku.\nAleksandar Seničić kaže da neprestano prate šta se dešava sa našim turistima, ali da do sada JUTA nije primila ni jedan poziv.


11-05-2021 09:03 Izdvojeno Svet Region\nPredsednik Crne Gore Milo Đukanović smatra da sadržaj Temeljnog ugovora sa SPC treba javno objaviti i da taj dokument treba da se nađe pred poslanicima.\nMilo (Foto: Jutjub/ Pravda)\nĐukanović je u izjavi za medije ocenio da je važno obavezati Vladu premijera Zdravka Krivokapića da ugovor ni u jednom segmentu ne bude na štetu nacionalnih interesa Crne Gore.\nOsvrćući se na navode da Temeljni ugovor sa Rimokatoličkom crkvom nije objavljivan dok nije stupio na snagu, Đukanović tvrdi da to nije tačno i da je taj ugovor bio dostavljen poslanicima pre nego što su se izjašnjavali o njegovoj ratifikaciji.\n- Sem toga, različita je pozicija SPC i Rimokatoličke crkve u našoj zemlji - rekao je Đukanović.\n- Bez obzira što se ne radi o međudržavnom ugovoru, imajući u vidu njegov značaj za državu Crnu Goru, a takođe i na ukupne odnose sa državom Srbijom, smatram da bi bilo veoma značajno da se nađe na agendi najvišeg zakonodavnog tela - rekao je Đukanović.


matematičko takmičenje : Južne vesti\nDrugo mesto na školskoj olimpijadi za matematičare pirotske škole\n15:01, 10. 6. 2021.\nSa tri treća mesta mesta i jednim drugim, ekipa pirotske Osnovne škole "8. septembar" osvojila je drugo mesto na Matematičkoj olimpijadi za osnovne škole koja se ove godine, zbog pandemije virusa korona, održavala u matičnim školama đaka.\nUspeh za vranjske gimnazijalce na državnom takmičenju iz matematike\n08:34, 9. 4. 2019.\nUčenici Gimnazije "Bora Stanković" iz Vranja ostvarili su zapažene rezultate na Državnom takmičenju iz matematike koje se održalo na Prirodno-matematičkom fakultetu u Novom Sadu, gde je Gavrilo Milosavljević osvojio treće mesto, a Staša Aleksić dobila pohvalu.\nSvetsko srebro i bronza s Tajlanda niškim đacima\n10:58, 15. 7. 2015.\nNa 56. Internacionalnoj matematičkoj olimpijadi na Tajlandu, svetskom šampionatu za matematičare za srednjoškolce, u konkurenciji sa đacima iz 100 zemalja sa 5 kontinenata, srpska ekipa osvojila je 4 medalje, od kojih će dve doneti niški đaci.\nTreće učešće na ženskoj Olimpijadi - treće zlato za Anđelu\n12:15, 20. 4. 2015.\nDa je mlada matematičarka Anđela Šarković drugove, profesore i porodicu navikla na uspehe, pokazuje zlatna medalja koju je ova talentovana devojka osvojila i na evropskoj Matematičkoj olimpijadi za devojke održanoj u Belorusiji.\nZa 2 dana napamet naučio 286 decimala broja Pi\n12:51, 17. 3. 2015.\nNa takmičenju u memorisanju decimala broja Pi, koje se u Nišu povodom Međunarodnog dana tog broja održava jedino u Gimnaziji "Bora Stanković", ove godine je briljirao Aleksandar Đorđević koji je napamet i pravilnim redom izdeklamovao 286 decimala.\nNiški gimnazijalci vozom do medalja u Kazahstanu\n13:38, 19. 1. 2015.\nSa 11. Međunarodne Žautikovske olimpijade u Kazahstanu, petoro učenika niške gimnazije “Svetozar Marković” donelo je 5 medalja iz matematike, fizike i informatike. Zbog nedostatka para, deo puta od preko 2.000 kilometara, gimnazijalci proputovali vozom.\n"Zlatni" matematičar iz Niša odlazi na Kembridž\n15:54, 18. 7. 2014.\nZlato koje je Žarko Ranđelović iz Niša osvojio na najvećem svetskom takmičenju iz matematike za srednjoškolce u Kejptaunu potvrda je će Kembridž, gde je već primljen, dobiti izvrsnog studenta.\nSvetsko zlato i srebro niškim matematičarima\n14:45, 12. 7. 2014.\nNa 55. Međunarodnoj olimpijadi u Kejptaunu, najvećem i najstarijem matematičkom takmičenju na svetu, srpska reprezentacija osvojila je 6 medalja, a za zlatnu i srebrnu zaslužni su upravo niški đaci.


Pravosudne igrice bez kraja - Dani 1055 - 27.04.2018.\nBivšoj državnoj sutkinji Azri Miletić sudi se ponovo\nPravosudne igrice bez kraja\nKako se i očekivalo, Apelaciono vijeće Suda BiH nedavno je ukinulo prvostepenu presudu kojom je bivša državna sutkinja Azra Miletić osuđena na dvije i po godine zatvora zbog primanja dara i drugih oblika koristi i vođenje daljnjeg postupka je prebačeno na sarajevski Općinski sud.\nU momentu dok smo pisali ovaj tekst, predmet protiv sutkinje Miletić još nije bio zaprimljen u Općinskom sudu u Sarajevu ili su nam barem tako rekli u pres-službi ove pravosudne institucije. Uglavnom, procedura je takva da nakon što zaprime predmet odrediće se sudija koji će voditi ovaj postupak, a o svemu će biti obaviješteno i Kantonalno tužilaštvo u Sarajevu, koje će postupiti po već potvrđenoj optužnici kolega sa državnog Tužilaštva.\nKako su mediji već objavili, prvostepena presuda Miletićki ukinuta je zbog bitne povrede odredaba krivičnog postupka, a što je i bio jedan od žalbenih navoda odbrane.\nApelaciono vijeće je u svojoj odluci pojasnilo da postoje važni razlozi koji opravdavaju prenošenje postupka na mjesno nadležni sud jer se na taj način može sačuvati vanjski utisak nepristrasnosti i nezavisnosti, kao i omogućiti optuženoj ostvarivanje prava na pravično suđenje.\nU pravosudnoj zajednici su svi od starta tvrdili da se ovaj predmet trebao voditi u Općinskom sudu u Sarajevu, kao što je to bio slučaj i sa još dvoje državnih sudija.\nInače, odbrana je i ranije isticala prigovore koji se odnose na prenošenje postupka na niži sud, ali im je to odbijano.


Generalni sekretar Ministarstva zdravlja Naim Bardiki juče je, kako prenosi ovaj prištinski medij, mejlom poslao poruku vršiocu dužnosti ministra zdravlja Arbenu Vitiji i direktoru Nacionalnog instituta za javno zdravlje Naseru Ramadaniju od kojih je zatražio da se uvoz ovih testova olakša na prelazu Jarinje.\n"Donaciju iz Srbije isporučiće oficir za vezu Vlade Srbije u Prištini Dejan Pavićević", navodi se u tom jučerašnjem dopisu.\n"Nakon video konferencije ministara zdravlja sa predstavnicima Kfora, uz posredovanje italijanskog Ministarstva spoljnih poslova, ustanovljeno je da Priština ima problem sa testovima, da nemaju gde da ih nabave, pa je predsednik Vučić bez reči rešio da se Prištini pokloni 1.000 testova, kao pomoć Srbije u ovoj teškoj situaciji", rekao je izvor tog portala iz Vlade Srbije koji je insistirao da ostane anoniman.\nIsti izvor je dodao da Beograd ne želi da se ova priča politizuje, niti traži išta zauzvrat, i da je Srbija ponudila da pošalje Prištini svu opremu koja je potrebna u ovoj zajedničkoj borbi protiv koronavirusa. Izvor je podsetio i da zvaničnici iz Beograda javno pozivaju Srbe na Kosovu da poštuju preventivne mere koje propisuje Priština.\nJuče je u prištinskim medijima objavljeno da Kosovo ima samo 600 testova što je dovoljno za samo 3 do 4 dana, u zavisnosti od broja izvršenih testova i da se u međuvremenu očekuje dolazak još 2.000 testova, ali da se ne zna tačno kada će se to dogoditi.\n24.01.2021 Kosovo: Šest osoba preminulo, 392 nova slučaja infekcije (79)


Februar 05, 2020 20:21\nCvijanović je podsetila da su institucije Republike Srpske već podržale tu inicijativu koja za cilj ima unapređenje regionalnog ekonomskog prostora, saopšteno je iz Kabineta predsednice Srpske.\nOna je istakla da je Dejtonski sporazum i uvažavanje ustavne strukture BiH, koja podrazumeva punu ravnopravnost tri konstitutivna naroda, dobar okvir za funkcionisanje, razvoj i napredak te zemlje.\nNa sastanku je ukazano na to da je, kada je reč o bezbednosnim izazovima u regionu Zapadnog Balkana, potrebna koordinacija nadležnih institucija svih nivoa vlasti u BiH.\nU razgovoru sa Palmerom, Cvijanović je izrazila opredeljenost institucija Republike Srpske za očuvanje mira i političke stabilnosti u BiH i regionu, kao najvažnijih preduslova za ekonomski razvoj, poboljšanje poslovnog ambijenta i životnog standarda svih građana.\nSagovornici su razmenili mišljenje o aktuelnoj političkoj i ekonomskoj situaciji u Republici Srpskoj i BiH, kao i o unapređenju saradnje Republike Srpske i SAD na svim poljima, navodi se u saopštenju.\nmali ŠengenŽeljka CvijanovićMetju PalmerSADRepublika Srpska